ועדת הכספים, כנסת 17, פרוטוקול מספר 189, 2006-11-20 10:00

יעקב להמן: בוקר טוב, אני מתכבד לפתוח את ישיבת ועדת הכספים.

יעקב להמן: הנושא הראשון על סדר היום הוא העלאת עמלות הבנקים.

יעקב להמן: הנושא של עמלות הבנקים מתחלק ל2 חלקים, כאשר חלק אחד אלו העמלות הכלליות של הבנקים, החלק השני אלו עמלות ההפצה.

יעקב להמן: אנחנו נתרכז הבוקר בקרן נאמנות, מה שקרוי אצלנו רפורמת בכר.

יעקב להמן: הדיון הזה הוא ביוזמת חברי הכנסת רובי ריבלין, שלי יחימוביץ וחיים אורון.

יעקב להמן: אנחנו נדבר על כל ההיבט של העמלות.

יעקב להמן: אני מבקש להתחיל בנושא של רפורמת בכר.

יעקב להמן: לא איכפת לי שנדבר קצת על כל העמלות, אבל נתרכז בעיקר בעמלות ההפצה.

יעקב להמן: אין לי בעיה אם יש לזה השלכות על כל העמלות.

ראובן ריבלין: חברת הכנסת יחימוביץ, חבר הכנסת אורון ואנוכי יזמנו את הדיון הזה.

ראובן ריבלין: חשבנו שהוא חייב להיות מהיר ככל האפשר.

ראובן ריבלין: אני מברך את אדוני על כך שהוא כינס את כל הנוגעים בדבר תוך 4 ימים.

ראובן ריבלין: מי שיציג את העניין מטעמנו הוא חברנו, מרכז האופוזיציה בוועדת הכספים, חבר הכנסת אורון.

חיים אורון: שאלו אותי אתמול עיתונאים האם יש תחרות בין ועדת הכספים לוועדת הכלכלה בנושא הזה.

חיים אורון: אמרתי להם שלפי הרגשתי בנושא הזה התחרות היחידה שקיימת בין ועדות הכנסת היא תחרות טובה.

חיים אורון: אני מודה שלמדתי פרק.

חיים אורון: מכל מלמדי השכלתי.

חיים אורון: באו לפה יושבי ראש ועדות, כמו ברודט, פוגל ובכר, שאמרו: "אנחנו עושים את הכל בכדי שהעניין יסתדר, כאשר המכשיר היחידי שמסדר את העניין זה התחרות.

חיים אורון: אנחנו נגדיר תחרות והעניין יסתדר".

חיים אורון: אני מודה - וידידי יוסי בכר יודע את זה לא מהיום - שאני סקפטי לגבי יעילותה של התחרות, אבל אמרתי שנלך קדימה.

חיים אורון: עוד אנחנו גומרים עוד סיבוב בתחרות וכבר אנחנו מקבלים את מה שאנחנו מקבלים פה עכשיו.

חיים אורון: אתה , אדוני היושב-ראש, עשית אבחנה בין העמלות.

חיים אורון: יש בעיה של חלוקה בכנסת.

חיים אורון: אני מתחיל עם התחום שבטריטוריה שלך, אחר כך אני אמשיך, כי בעיני הבעיה העיקרית היא ההמשך.

חיים אורון: בדרך לכאן אני עובר על יד שורש.

חיים אורון: יש בשורש בריכה.

חיים אורון: בונים ומפתחים שם את המקפצה.

חיים אורון: מוסיפים לה עוד כמה קומות בכדי שהבנקים יוכלו לעמוד הכי גבוה שאפשר ומשם לעשות את מה שעושים עם מקפצות בבריכה.

חיים אורון: למה אני אומר את זה?

חיים אורון: אני מתחיל עם עמלות הפצה.

חיים אורון: אני זוכר שבאחת הוועדות הראשונות של בכר אמרו שהעמלות ילכו מהשוק.

חיים אורון: לילות שיכנעו אותנו שזה לא עובד בשום מקום בעולם.

חיים אורון: אני לא רוצה לחזור, כי עד הצהרים ייקח לי להסביר למה זאת שיטה לא נכונה.

חיים אורון: טמבל כמוני השתכנע כבר פעם אחת ואמר: 100%, שתהיה עמלת הפצה מהיצרנים.

חיים אורון: איזה ויכוחים היו לגבי השאלה אם זה יהיה 0.22, אם זה יהיה 1.5.

חיים אורון: הליכוד כמעט פירק את הממשלה על זה.

חיים אורון: אנחנו מתעוררים עכשיו.

חיים אורון: בנק אחד החליט.

חיים אורון: אגב, הבנק הזה כל הזמן דיבר בנושא הזה קצת בטון שונה.

חיים אורון: זה לא משנה.

חיים אורון: רק הוא פתח את השער וכולם הסתדרו בשורה.

חיים אורון: מה קרה?

חיים אורון: למה?

חיים אורון: אני מבקש שתחזיר את עמלת הגג שאישרנו, כשבהתאמה נתחיל להוריד.

חיים אורון: יש לך כלי.

יעקב להמן: אין לי כלי.

ראובן ריבלין: לפי עיקרון התחרות כשאחד מעלה השני אומר שהוא יכול להעלות יותר ממנו.

חיים אורון: אני רוצה להגיד למה זה שייך לכל הנושא של עמלות הבנקים.

חיים אורון: יושב פה המפקח על הבנקים.

חיים אורון: אני לא יודע איזו תחרות זאת שבתוך שבוע כל העיתונאים מפרסמים את הטבלאות לגבי איך שכולם עלו.

חיים אורון: גם אני חי בעולם תחרותי.

חיים אורון: אמר לי מישהו מאוד בכיר במערכת הבנקאית: "מה אתה רוצה, 4 שנים לא העלנו עמלות".

חיים אורון: אמרתי לו: שמע, אני מכיר עסקים ש4 שנים מורידים מחירים, למרות שמחיר הדלק עלה, מחיר הפלסטיק עלה, מחיר התערובת עלה, מחיר החיטה עלה.

חיים אורון: אני מבין אם הייתה תוצאה כמו במקום אחר שבו הייתה תחרות ענקית –HOT YES.

חיים אורון: אמרו לנו שתהיה תחרות.

חיים אורון: אם הייתה בעיה כלכלית הייתי אומר: רגע, חכו.

חיים אורון: אני מבין שבשבוע הבא יתפרסם הדוח הרבעוני הבא.

חיים אורון: יכול להיות שהוא יהיה שיא כל הזמנים.

חיים אורון: מה יקרה אם הוא יהיה קצת פחות משיא כל הזמנים?

חיים אורון: אדוני המפקח על הבנקים, יש כאלה שמתנצלים כשהם אומרים את זה, אני לא מתנצל כשאני אומר את זה.

חיים אורון: תחזיר את הפיקוח אם השוק לא עובד.

חיים אורון: לפי דעתי הוא לא עובד.

חיים אורון: הם אומרים שיש עודף רגולציה.

חיים אורון: יכול להיות שיש עודף רגולציה במקום אחד.

חיים אורון: יש הרבה תחומים עם עודף רגולציה.

חיים אורון: בתחום הזה אין עודף רגולציה.

חיים אורון: תחזיר את הפיקוח.

חיים אורון: אני נגד שהכנסת תקבע עמלות.

חיים אורון: אנחנו נפקח עליך או על מחליפך.

חיים אורון: תבוא לדווח לכנסת אחת לשנה.

חיים אורון: נראה מה התוצאה.

חיים אורון: אם אתה לא עושה את העבודה תחטוף על הראש, אבל אם אתה עושה את העבודה אתה תלך קדימה.

חיים אורון: המצב הקיים הוא בלתי אפשרי.

חיים אורון: אני לא רוצה להמשיך ולעשות ניתוחים של אחוז הרווח ממשקי הבית מול אחוז הרווח מעסקים, איזה הטבות נותנים למישהו, איך "מנקנקים" נציגי הבנקים את מי שצריך את השקלים.

חיים אורון: אנחנו מכירים את זה מאזור הצפון, למרות שמביאים לנו דוגמאות על איך נתנו לעסקים 10 אלפים שקל.

חיים אורון: בסוף שומעים את אותם סיפורים על מי שמצבו טיפה יותר קשה, על מישהו שרמת הסיכון שלו טיפה יותר גבוהה.

חיים אורון: הבנקים אומרים: "מה אתה רוצה ממני?

חיים אורון: אני עסק.

חיים אורון: בעלי המניות שלי רוצים שאני ארוויח".

חיים אורון: עד כאן זה בסדר גמור.

חיים אורון: ההחלטה היחידה צריכה להיות החזרת הפיקוח על הבנקים.

חיים אורון: הסעיפים בחוק קיימים.

חיים אורון: יש למנגנון הפיקוח מספיק סעיפים.

חיים אורון: באשר לעמלת הפצה.

חיים אורון: אני מציע שנבקש מהכלכלנית שלנו או ממישהו אחר לעשות תחשיב כמה העמלה שהם גובים מהלקוחות הוסיפה להם את האחוז הזה עם קנס.

חיים אורון: נוריד מהגג שאישרנו בוועדת הכספים.

חיים אורון: אז יבינו שאנחנו מתחילים לדבר לעניין, כי אחרת עושים מאיתנו צחוק.

שלי יחימוביץ': אני אפתח את משל המקפצה של חבר הכנסת אורון במשל משלי.

שלי יחימוביץ': למה כלב דואג ללקק את עצמו במקום שבו בן אנוש לא יכול?

שלי יחימוביץ': בגלל שהוא יכול.

שלי יחימוביץ': גם הבנקים יכולים, על כן הם עושים את זה.

שלי יחימוביץ': אנחנו לא מגבילים אותם.

שלי יחימוביץ': התנועה של הלוביסטים, של המנכ"לים ושל נותני חוות הדעת בשבוע האחרון הייתה מרשימה.

שלי יחימוביץ': מרשים ביותר.

שלי יחימוביץ': חשבתי לעצמי במהלך הימים האלה, שבמה

שלי יחימוביץ': לכם לא נפגשתי עם שום לוביסט ועם שום מנכ"ל בנק, מה אם כל האנרגיה הנפלאה הזאת, כל האינטליגנציה הזאת, כל הלהט הזה, כל כושר השכנוע הזה היו מגויסים לטובת מקבלי קצבאות הזקנה שמקפיאים את הקצבאות שלהם, או ניצולי השואה שמורידים את הקצבאות שלהם, או פגועי הנפש שהולכים להיות מופקרים בגלל הרפורמה בבריאות הנפש?

שלי יחימוביץ': מה אם חלק מהאנרגיה הזאת שאנחנו חשופים לה הייתה הולכת לדברים טובים באמת?

שלי יחימוביץ': אולי זה נשמע נאיבי, אבל זה עצוב שאנשים שאין להם פה, שאין להם say ואנחנו אמורים לשמש להם לפה לא מגיעים לכאן בעוצמה כזאת, ואילו אתם, שיש לכם הכל, מגיעים בהמוניכם.

שלי יחימוביץ': אני רוצה להביע מחאה על כמות הלוביסטים שהסתובבה כאן.

שלי יחימוביץ': אני רוצה את אותה כמות של לוביסטים לטובת מטרות צודקות, לא רק למטרות של כסף.

שלי יחימוביץ': אני יודעת שזאת מציאות של מסדרונות הכנסת, אבל אני לא מקבלת את המציאות הזאת.

יעקב להמן: הם מופיעים גם בדברים צודקים.

שלי יחימוביץ': אני לא רוצה להפריד את הדיון של העמלות מהדיון בחיתום.

שלי יחימוביץ': אני חושבת שהם קשורים זה לזה.

שלי יחימוביץ': המסקנה בדיון על החיתום, בעקבות הדיון הזה על העמלות, צריכה להיות הצבעה נגד הפשרה שהושגה בין רשות לניירות ערך ובין הבנקים.

שלי יחימוביץ': לבנקים לא צריכה להיות דריסת רגל בחברות החיתום.

שלי יחימוביץ': גם הפשרה שבאה לידי ביטוי בהמלצות של בכר.

שלי יחימוביץ': .

יצחק וקנין: תאמיני לי שאנחנו מאופקים.

יצחק וקנין: בגלל האיפוק הזה אנחנו רואים את כל ההפקרות הזאת.

שלי יחימוביץ': הושגה פשרה שבאה לידי ביטוי בכך שלא יותר מ10% של מניות של חברת חיתום בידי בנק.

שלי יחימוביץ': אנחנו הם אלה שצריכים לאשר אותה.

שלי יחימוביץ': את כל מה שיחרוג מהפשרה הזאת והושג בלחץ, בסחטנות, באישון לילה אנחנו לא אמורים לקבל.

שלי יחימוביץ': אנחנו כל הזמן אומרים שאין לנו שיניים.

שלי יחימוביץ': כמובן שאני סומכת את ידיי על כל מה שאמר ג'ומס, אבל הנה כאן במיידי יש לנו יכולת להגיד "לא".

שלי יחימוביץ': גם אנחנו יכולים לסגור את הדלת.

שלי יחימוביץ': אנחנו מייצגים את הציבור הרחב, לא את בעלי הבנקים.

שלי יחימוביץ': המסקנה של הדיון הזה, שאני בטוחה שייאמרו בו דברים קשים ונוקבים, צריכה להיות לא לאשר את הפשרה שהושגה בעניין החיתום.

שלי יחימוביץ': צריך לחזור למסקנות המקוריות של ועדת בכר, או לחילופין, לא לאפשר דריסת רגל של הבנקים בחברות החיתום.

שלי יחימוביץ': לדיסקונט יש מנהג לגייס את מגיש הטלוויזיה מוני בראון כדי לדבר אל הציבור ולקרוא לו להביא מצות לסניף עבור אומללים.

שלי יחימוביץ': אל תעזרו לאומללים.

שלי יחימוביץ': אל תטילו את העמלה המחוצפת הזאת, תשלמו שכר נורמאלי לעובדים שלכם שמועסקים באמצעות חברות שמירה ואבטחה וחברות כוח אדם.

שלי יחימוביץ': כך התרומה שלכם לחברה תהיה הרבה יותר גדולה מאיסוף מצות מיוחצן בפסח.

ראובן ריבלין: האנגלי אומר: enough is enough, הגדשתם את הסאה.

ראובן ריבלין: יש רגע שכבר ברור אפילו לאלה שלא ברור להם שיש דבר שצריך לשים לו קץ וגבול.

ראובן ריבלין: יש פה חשש לקרטל.

ראובן ריבלין: אדוני המפקח על הבנקים, לא אמרו זאת חברי בצורה מפורשת, אבל יש כאן חשש מפורש לקרטל.

ראובן ריבלין: אנחנו רוצים לשמוע האם כך הדבר.

ראובן ריבלין: נמצא איתנו יוסי בכר, שהוא אבי תוכנית בכר.

ראובן ריבלין: נדמה לי שהתוצאה של התוכנית עושה צחוק מהעבודה.

ראובן ריבלין: היא הופכת את דוח בכר לאיזה שהוא דבר שהציבור כאשר יבין יבוא ויאמר: אל תטיבו איתנו.

ראובן ריבלין: הבנקים קיבלו את הפיצוי כתוצאה מהמכה הנוראה שנחתה עליהם על פי דוח בכר.

ראובן ריבלין: כרגע הם רוצים פיצויים נוספים.

יעקב להמן: קראתי בעיתון שהבנקים אמרו שהם לא ישלחו בכירים.

יעקב להמן: סירבתי להגיב על זה.

יעקב להמן: רציתי שהציבור יראה איך הם נראים.

דוד פרנס: אנחנו מאוד מכבדים את המוסד הזה.

דוד פרנס: בנק דיסקונט הוא לא הבנק הראשון שהודיע למפקח על הבנקים שהוא מייצר עמלה של קנייה ומכירה.

דוד פרנס: בנק איגוד הודיע למפקח על הבנקים בחודש מאי.

דוד פרנס: עמלת ההפצה נגבית מיצרני קרנות הנאמנות והברוקרים עבור זה שהבנקים נותנים להם נקודות הפצה ומכירה בכל רחבי הארץ.

דוד פרנס: יצרני הקרנות לא משקיעים במחשב, בכסא או בשולחן.

דוד פרנס: להבדיל מהעמלה שבנק איגוד הודיע במאי שהוא יגבה, עמלת קנייה ומכירה בשיעור המינימאלי של 0.1 היא עמלה שמגלמת את עלויות התפעול העצומות שיש לבנקים בגין קנייה ומכירה, בגין רגולציה.

חיים אורון: לא ידעתם את זה את זה לפני שנה?

דוד פרנס: הרגולציה הטילה על הבנקים עלויות כבדות מאוד.

דוד פרנס: על כל שינוי שם, על כל שינוי מדיניות, על כל שינוי באות הבנק צריך להודיע ללקוח.

יעקב להמן: מתי החלטתם על העמלה?

דוד פרנס: בספטמבר, אוקטובר, נובמבר.

יעקב להמן: אנחנו עכשיו בנובמבר.

יעקב להמן: ידעתם את זה כבר באוקטובר.

דוד פרנס: מסתבר שהעלויות הן כאלו שצריך לגבות עמלה בגין קנייה ומכירה.

דוד פרנס: עמלת קנייה ומכירה של ניירות ערך, שהיא אותה פעולה במחשבי הבנק, היא חצי ומעלה.

דוד פרנס: פה מדובר על עמלה של 0.1.

דוד פרנס: זאת עמלה תפעולית מינימאליסטית, להבדיל מעמלת ההפצה שנגבית מהיצרן בגין נקודות ההפצה.

יעקב להמן: אני רוצה להקריא לכם קטע ממכתב של שר האוצר דאז, מר אהוד אולמרט, מתאריך 1.1.2006.

יעקב להמן: "הנדון: תקנות פיקוח על שירותים פיננסים, קופות גמל, עמלות הפצה, התשס"ו-2005 ...

יעקב להמן: בתום שנתיים מיום תחילת התקנות יבחן שר האוצר את השפעתן של עמלות ההפצה על השירותים הרלוונטיים, בכלל זה את הצורך לשנות את שיעורן.

יעקב להמן: .

יעקב להמן: הכל בשיקול דעתו של השר.

יעקב להמן: בשים לב לכך שכל ההסדר שיקבע, אם יקבע, יישמר עיקרון הייעוץ נטול הפניות.

יעקב להמן: למען הסר ספק יאמר שאין באמור לעיל בכדי לגרוע מסמכויות השר".

יעקב להמן: השר אמר שתוך שנתיים משרד האוצר יבחן מחדש את כל הנושא של העמלות.

יעקב להמן: מותר לי להתחיל את הדיון הזה.

יעקב להמן: אני פונה אל השר.

יעקב להמן: אני חושב ששר האוצר צריך לבחון מחדש את כל הנושא של עמלות ההפצה, ולהביא בפני ועדת הכספים דיווח לגבי מה הוא רוצה, מה הוא עושה, מה הוא בדק, האם זה מספיק או לא.

יעקב להמן: הבנתי מוועדת בכר שבזה סיימנו את העמלות .

יעקב להמן: נכון שיש פה אפשרות, אבל אנחנו הבנו בוועדה שבזה סיימו את כל העמלות.

יעקב להמן: אני פונה ליוסי בכר, מנכ"ל האוצר, שיפנה אל שר האוצר.

יעקב להמן: אני רוצה בחינה מחודשת של כל הנושא של עמלות ההפצה.

דוד טל: כשדיברו בזמנו על ועדת בכר דובר על כך שחסל סדר העמלות על קנייה ומכירה של קרנות נאמנות.

דוד טל: על דעת זאת חברי הכנסת קיבלו החלטה כפי שהם קיבלו .

דוד טל: אלמלא ההחלטה הזאת, ואלמלא ההבטחה הזאת והדיבורים שלא יהיו עמלות כאלו אני חושב שחברי הכנסת היו מקבלים החלטה אחרת.

דוד טל: אני חבר ועדת הכלכלה כ3 שנים או יותר.

דוד טל: השתתפתי בכל הוועדות שדנו בנושא.

דוד טל: בכל הדיונים בוועדות סברנו, כפי שסבר חבר הכנסת ריבלין, שיכול להיות שמדובר בקרטל, רק שלנו לא היו מספיק כלים לבדוק האם הבנקים הם קרטל.

דוד טל: הממונה על ההגבלים העסקיים אמר שאולי זה לא קרטל אבל זאת בהחלט קבוצת ריכוז.

דוד טל: הוא פתח בחקירה לבדוק האם זאת קבוצת ריכוז.

דוד טל: לא בכדי אמרתי בתחילת דבריי שאין פלא שהמנכ"לים של הבנקים לא נמצאים כאן.

דוד טל: הקדוש ברוך הוא לא שלח לכל אחד הודעה ואמר לו לא להגיע לוועדה.

דוד טל: אני מניח שהיה תיאום כזה או אחר.

דוד טל: אי אפשר להבין את זה אחרת.

דוד טל: אם הם קבוצת ריכוז, אז אנחנו צריכים לשמוע את זה מהממונה על ההגבלים העסקיים.

דוד טל: הם התחילו בחקירה.

דוד טל: אני חושב שבנק ישראל חקר את הנושא הזה.

דוד טל: אם לא, אז ודאי חקר את זה הממונה על ההגבלים עסקיים.

דוד טל: העסק הזה נזנח, נמוג, פג.

דוד טל: אני חושב שאנחנו צריכים לתבוע חקירה, כדי לדעת אם הבנקים מתנהלים כקבוצות ריכוז.

דוד טל: הבעיות הקשות ביותר הן שאני לא יכול לעבור מבנק לבנק.

דוד טל: הבנקים יודעים שהם יכולים להעלות את העמלות.

דוד טל: אחד מעלה את העמלה, השני מחזיק אחריו, כך גם השלישי והרביעי.

דוד טל: אתה לא רואה מצב שעמלות הבנקים בנושאים מסוימים שונים בצורה משמעותית.

דוד טל: אם היית אומר לי שיש פערים כאלה ענקיים הייתי אומר שיש תחרות בשוק.

דוד טל: אלה מנסים למשוך מכאן קליינטים, אלה מנסים למשוך לכאן לקוחות.

דוד טל: הדבר הזה לא קורה.

דוד טל: אנחנו כנראה כשלנו.

דוד טל: היינו מאופקים מידי.

דוד טל: אנחנו סברנו שנכון יהיה שכוחות השוק יפעלו ללא התערבות.

דוד טל: ההתערבות הזאת הייתה צריכה להיות גסה.

דוד טל: כנראה שהבנקים מנצלים את האיפוק שלנו, את הרצון שלנו לתת לעסק הזה להתנהל כפי שהוא מתנהל.

דוד טל: אני סבור שיש לוועדה הזאת מה לומר בנושא הזה.

דוד טל: אני לא יודע אם לגבי הדיון הבא או לגבי העתיד.

דוד טל: הוועדה הזאת צריכה להגיד: עד לפה, יותר לא.

יוסי בכר: אני מחזק את מה שאמר חבר הכנסת אורון ואת מה שאמר חבר הכנסת טל.

יוסי בכר: אני רוצה לתת לכם את התמונה שהייתה בוועדת בכר בנושא הרפורמה בשוק ההון.

יוסי בכר: אני מכוון למה שאמר חבר הכנסת אורון וחבר הכנסת טל במובן של רוח ההמלצות בכל הנושא של עמלות ההפצה.

יוסי בכר: המודל המקורי שהציעה הוועדה היה מודל שבו את העמלות הבנקים היו אמורים לגבות מהצרכנים.

יוסי בכר: אני לא רוצה להיכנס לתיאוריה כלכלית, אבל בתיאוריה הכלכלית אומרים שכשאתה גובה משהו זה לא משנה מאיזה צד אתה גובה, אם זה מצד הצרכן או מצד היצרן.

יוסי בכר: ברגע שהצרכנים ידעו מה שהם משלמים זה יהיה נושא שיגביר את התחרות.

יוסי בכר: הצרכן משלם את המחיר הזה.

יוסי בכר: כאשר זה נעשה במערכת היחסים שבין הבנק והיצרן זה לא נגלה לעין.

יוסי בכר: חשבנו שכאשר המחיר ברור לצרכן זה דבר שיגביר את התחרות.

יוסי בכר: מבחינה תאורטית התוצאה היא תוצאה זהה.

יוסי בכר: כך הצגנו את המודל המקורי שלנו.

יוסי בכר: התקיים דיון, כמו שרצינו שהתקיים.

יוסי בכר: במסגרת הדיון הזה נאמר לנו, כמו שאמר חבר אורון, שבשום מקום בעולם מודל כזה לא מתקיים.

יוסי בכר: זה די נכון.

יוסי בכר: מה שאותנו הטריד היה שבעצם המודל לא יעבוד.

יוסי בכר: מכיוון שמבחינה תאורטית אין הבדל אם הגבייה נעשית על ידי היצרן או מהצרכן, השתכנעו והיינו צריכים לשכנע מחדש שהעמלה תיגבה מהיצרן, ממי שבעצם הוא קרן הנאמנות.

יוסי בכר: קופת הגמל משלמת את עמלת ההפצה לבנק שמפיץ את המוצרים שלה.

יוסי בכר: מכיוון שהשינוי במודל היה בהחלט שינוי שהטריד אותנו, אמרנו שאם כך הדבר נשים לפחות בשלב הראשוני - דווקא מהחשש של חוסר תחרות - תקרה על העמלות של קרנות הנאמנות והקופות.

יוסי בכר: הצענו – זה היה על דעת הוועדה כולה - מתווה שמבוסס על שלוש קבוצות של סוגי קרנות.

יוסי בכר: קרן אחת זה השקליות, השנייה זה המנייתיית והשלישית זה הכל.

יוסי בכר: הנמוך ביותר זה השיקלי, אחרי זה כל השאר והמנייתי זה העמלות הגבוהות ביותר.

יוסי בכר: ההנחה שלנו בכל עבודתנו על עמלות ההפצה הייתה שהמבנה שיהיה קיים הוא מבנה שבו הבנקים לוקחים את עמלות ההפצה מהיצרנים בלבד.

יוסי בכר: הנחת העבודה שלנו הייתה שהבנקים לא יוכלו לגבות מהצרכנים.

יוסי בכר: היה על זה דיון בוועדה.

יוסי בכר: היו כאלה שהציעו להכניס למסגרת החקיקה איסור על הבנקים לגבות עמלות מהצרכנים.

יוסי בכר: החלק הגדול אצלנו התנגד לזה, כי אמרנו שאם הבנקים ירצו לגבות הם ימצאו דרך אחרת לגבות את הדברים האלה.

יוסי בכר: מה שחשוב מבחינת רוח הדברים, כמו שאמר חבר הכנסת אורון, זה שכאשר קבענו את התקרה על עמלות ההפצה שהבנקים יכולים לגבות מהיצרנים הנחנו שהם לא ייגבו מהצרכנים.

יעקב להמן: הכל טוב ויפה.

יעקב להמן: מה אתה מצפה שנעשה כאן?

יעקב להמן: מה הממשלה מציעה?

יוסי בכר: אני חושב שאת העמדה שלנו הציג בעבר משה פרי.

יוסי בכר: רשות ניירות ערך היא זאת שמפקחת על הנושא של העמלות.

יוסי בכר: אני חושב שידיה של הממשלה כבולות, אין לה יכולת להשפיע על העמלות.

יוסי בכר: בזמנו, כאשר היה דיון בעמלות ההפצה.

יוסי בכר: .

חיים אורון: אנחנו ביקשנו לבדוק את זה לפני שנה.

יוסי בכר: נתנו מכתב של התחייבות שכשזה יבוא נשקול מחדש בתוך שנתיים.

יעקב להמן: אני מבין שתשקלו את זה עכשיו עוד הפעם.

יוסי בכר: אין ספק שכללי המשחק ישתנו כאשר יגיע הזמן שיצטרכו לשקול מחדש את התקרה על עמלות ההפצה.

דוד טל: יש מניעה שתשקלו את זה עכשיו?

חיים אורון: אני מציע שהוועדה תפנה לשר האוצר בבקשה שעד סוף השנה הוא יביא הצעה חדשה.

יוסי ניצני: הדיון הזה עושה לי מן דז'בו.

יוסי ניצני: הוא מזכיר לי נשכחות.

יוסי ניצני: אם אנחנו עוסקים בביטויים בעברית, אז יש הרבה ביטויים בזמן האחרון שנכנסו לז'רגון, כמו נבצרות.

יוסי ניצני: יש מילה אחת שמובילה אותנו כל הזמן - "הבנקים".

יוסי ניצני: אדוני שאל מי מהבנקים נמצא.

יוסי ניצני: אדוני גם אמר שהבנקים לא שלחו את הבכירים.

יוסי ניצני: נדמה לי שאני הסמנכ"ל היחיד פה.

יעקב להמן: הבהרתי שאלה שעשו את חוק בכר לא הופיעו היום.

יעקב להמן: אם אדוני רוצה להכחיש, שיגיד שזה לא נכון.

יוסי ניצני: הבנקים הם לא מקשה אחת.

יוסי ניצני: אנחנו טענו כבר אז, וזה מופיע גם בפתיח לחוק שהוא תולדה של ועדת בכר, שאחת המטרות זה להקטין את הריכוזיות ולהגביר את התחרותיות בבנקאות ובשוק ההון.

יוסי ניצני: אני מצטער לחזור ולומר שהמטרה הזאת לא הושגה והריכוזיות בסקטור הבנקאות נשארה כשהייתה ואפילו גברה.

יוסי ניצני: במצב שאין תחרות, יש ריכוזיות ויש כוח מונופוליסטי של קבוצה אחת מול השאר אין ספק שמנגנון המחירים נראה כמו שהוא נראה.

יוסי ניצני: במקום לחפש דרכים קלות של פיקוח ושל חקיקה ושל הוראות סטטוטוריות שימנעו מהבנקים או מחלק מהם להעלות מחירים במגזר כזה או אחר.

יוסי ניצני: .

יוסי ניצני: אילו הייתה תחרות בתוך התחום הזה, התחרות לבד הייתה מאזנת את מנגנון המחירים ובכך דואגת לציבור הלקוחות שכולם כל כך דואגים לו.

יוסי ניצני: אנחנו, מזרחי טפחות, כבנק בינוני בגודלו משקיעים הרבה מאוד כסף כדי לגדול, כדי לתפוס נתח יותר גדול בשוק ולהתחרות ביתר הצלחה.

יוסי ניצני: אם אתם עוקבים אחרי הפרסומים אתם יכולים לראות שאנחנו נותנים הלוואות בלי ריבית והצמדה, אנחנו נותנים מענקים כדי שלקוחות יעברו אלנו ויפתחו אצלנו חשבון.

יוסי ניצני: אם בעת ובעונה אחת הבנקים הגדולים מעלים עמלות, מגדילים את ההכנסות שלהם בשיעורים כאלה כשאנחנו נשארים מאחור, אז אין שום סיכוי לתחרות.

יעקב להמן: למה?

יוסי ניצני: אין שום סיכוי לתחרות הזאת, כיוון שהם ימשיכו להיות חזקים, הם ימשיכו לתת הטבות ללקוחות, ואנחנו, בכוחותינו הלא דלים אבל גם הלא בלתי מוגבלים, לא נוכל להתמודד איתם.

יוסי ניצני: זאת עובדה.

יוסי ניצני: תסתכלו על המאזנים, תסתכלו על הרווחים, תסתכלו על ההכנסות.

יוסי ניצני: המספרים מדברים בעד עצמם.

יוסי ניצני: כל מה שאנחנו מבקשים זה שבמקרה שבשוק יש כשלים וחוסר יכולת להתחרות תהיה אפליה מתקנת, כדי לחזק את מי שהוא פחות חזק ולהחליש את מי שהוא מאוד חזק.

יוסי ניצני: זה יאפשר לפחות חזק להתחרות יותר בהצלחה.

יוסי ניצני: אם הייתה תחרות חופשית אני בטוח שהבנקים הגדולים לא היו חופשיים כל כך בקלות להעלות את העמלות.

יעקב להמן: אתה אומר שאתה מעלה רק בגלל שהגדולים מעלים.

שלי יחימוביץ': הוא מבקש להעלות יותר בשביל האפליה המתקנת.

יוסי ניצני: אני לא מבקש להעלות יותר, אלא שתיצרו בשבילי סביבה תחרותית כדי שאוכל להתמודד.

יוסי ניצני: מי שמפריע לי זאת הסביבה הלא תחרותית.

יוסי ניצני: אם שני בנקים מכסים 80% מההכנסות מהעמלות בשוק, אז יותר אני לא צריך להסביר שום דבר.

שלי יחימוביץ': אם תוריד עמלות תוכל להביא יותר לקוחות.

יוסי ניצני: אני עושה הרבה יותר מזה.

יוסי ניצני: תנסו לעבור מבנק גדול לבנק יותר קטן.

יוסי ניצני: אני מזמין לעבור אלינו.

אבשלום וילן: הבעיה היא ש75% מההכנסות שלכם באות ממשקי הבית ולא מעסקים.

אבשלום וילן: זאת פרופורציה הפוכה לעולם, לכן גם נושא העמלות כל כך רגיש.

יוסי ניצני: הכל נכון.

יוסי ניצני: העובדה היא שלנו קשה להתחרות מול הבנקים הגדולים.

יוסי ניצני: אין סיכוי שתהיה תחרות כשיודעים שיש 2 בנקים או 3 בנקים שחופשיים לפעול בשוק הזה באופן יותר חופשי מאחרים.

יוסי ניצני: למה ועדת בכר כתבה בפתיח לחוק שהוא נועד להקטין את הריכוזיות ולהגדיל את התחרות?

יוסי ניצני: למה המילים האלו נכתבו?

יוסי ניצני: כי זה לא קיים?

יוסי ניצני: ועדת בכר ידעה שזה קיים, רק השאלה אם בתוצר שיצא מוועדת בכר המטרה הזאת הושגה.

יוסי ניצני: אני טוען שהמטרה לא הושגה, כי עובדה שהבנקים הגדולים ממשיכים להנהיג את השוק, לקבוע את רמת המחירים בשוק.

יוסי ניצני: לנו אין שום דרך אלא להישאר מאחורה ולנסות לשרוד בתנאים האלה.

שלי יחימוביץ': לא ידוע לי שבנק מזרחי בהפסדים.

שלי יחימוביץ': יוסי ניצני: תסתכלי על התשואה על ההון של בנק מזרחי לעומת התשואה על ההון של בנק הפועלים.

אחמד טיבי: אחד ההסברים להעלאת העמלות היא הטענה של הבנקים שכבר 4 שנים לא העלו עמלות.

אחמד טיבי: מי ששומע את הטענה הזאת יסבור שיש ירידה ברווחי הבנקים בשנה שעברה.

אחמד טיבי: היה עדיף שנתחיל להציג כמה הרוויח כל בנק בשנת הכספים 2005.

אחמד טיבי: 5 הבנקים הגדולים הרוויחו ביחד 7 מיליארד שקל, כאשר בנק פועלים הרוויח 2.8 מיליארד שקל, לאומי 2.3 מיליארד שקל, ודיסקונט הסתפק ב500 מיליון שקל.

אחמד טיבי: יכול להיות שזאת הסיבה שהוא הזדרז להודיע על העלאת העמלה.

אחמד טיבי: אני הייתי חבר בוועדת הכלכלה בראשותו של חבר הכנסת שלום שמחון.

אחמד טיבי: היא דנה בנושא של הפיקוח על שירותים בנקאיים.

אחמד טיבי: הושגו כמה סיכומים.

אחמד טיבי: אני לא יודע כמה מהם ייושמו.

אחמד טיבי: אני מודה שלא עקבתי כמה מהם ייושמו, כמה מהם לא ייושמו.

אחמד טיבי: הייתה עמלה שנקראת עמלת שורה של 1.21 שקל.

אחמד טיבי: היא לא קיימת במערכת הבנקאית המערבית.

אחמד טיבי: סוכם לבטל אותה.

אחמד טיבי: האם היא בוטלה?

קריאה: היא לא בוטלה.

אחמד טיבי: למרות שסוכם בוועדת כלכלה על ביטול עמלת שורה.

יואב להמן: חבר הכנסת טיבי, היא בוטלה.

יואב להמן: ההכנסות בסעיף הזה מהעמלות ירדו באופן דרמטי החל מתחילת היישום של עסקת החבילה.

רונית תירוש: היא לא בוטלה.

רונית תירוש: בכספומטים זאת לא שורה?

יואב להמן: מה שסוכם בוועדת הכלכלה זה לבטל את השורות על תנועות פנימיות, להשאיר את הפעולות הבנקאיות הממשיות.

אחמד טיבי: יכול להיות שהבנקים הם לא קרטל, אבל ההתנהלות שלהם היא התנהלות קרטלית ולכן נדרשת מעורבות של הממונה על ההגבלים העסקיים.

אבישי ברוורמן: לפני 3 ימים נפטר חתן פרס נובל לכלכלה, מילטון פרידמן.

אבישי ברוורמן: אני שואל מה מילטון פרידמן היה אומר כאן.

אבישי ברוורמן: כשמילטון פרידמן דיבר על תחרות הוא עשה טעות אחת מבחינה אינטלקטואלית.

אבישי ברוורמן: הטעות המרכזית היא שהוא לא לקח בחשבון שכשיש אינפורמציה לא מלאה לשחקנים התוצאות פתאום של השוק מעוותות .

אבישי ברוורמן: לגבי הצדק אני לא צריך להוסיף.

אבישי ברוורמן: בדברים האלה התפתחה תורה שלמה.

אבישי ברוורמן: ברור שהתוצאות בשוק שנראה תחרותי אבל יש בו אינפורמציה לא מלאה הן מעוותות ולא נכונות.

אבישי ברוורמן: אני עובר לשאלה השנייה.

אבישי ברוורמן: מילטון פרידמן שהיה יושב כאן היה אומר שתחרות צריך שיהיה בה מספר שחקנים שעולה על 2.

אבישי ברוורמן: רבותי, אנחנו מסתכלים כרגע על עמלות הצרכנים, על הנושא של החיתום, אבל המשחק לגבי התחרותיות של הבנקים יש לו הרבה מאוד משתנים.

אבישי ברוורמן: כמו שאמרה חברת הכנסת יחימוביץ בנושא הזה, גם נושא החיתום וגם נושא העמלות הם מכשירים שבאמצעותם.

אבישי ברוורמן: .

אבישי ברוורמן: המערכת הבנקאית בישראל היא ברובה דואופול.

אבישי ברוורמן: מה זה דואופול?

אבישי ברוורמן: ש2 שחקנים מרכזיים קובעים את השוק.

אבישי ברוורמן: מה נוצר?

אבישי ברוורמן: אתה לא צריך לשבת וליצור כאילו קרטל, מספיק שאתה שולח את כל הסיגנלים ואתה אומר: אני מעלה עמלה, אתה מעלה עמלה, כולנו מעלים עמלות.

אבישי ברוורמן: אנחנו לא נמצאים במצב של חקיקה.

אבישי ברוורמן: אנחנו חייבים את השווקים האלה להפוך לתחרותיים יותר.

אבישי ברוורמן: אני מסכים שצריך לעשות בנק שלישי גדול בישראל, כי המעבר מ1 ל2 זה לא המעבר מ2 ל3.

אבישי ברוורמן: מה שקורה כרגע לגבי עמלות הבנקים הוא פסול.

אבישי ברוורמן: זה כלי אחד.

אבישי ברוורמן: אם חס וחלילה נעשה פה רק חקיקה, אז החקיקה הזאת תעצור ויהיה מכשיר אחר שבאמצעותו יעלו.

אבישי ברוורמן: הציבור, כיוון שהוא לא בקי בכל כך הרבה דברים שהוא מקבל, ישלם את המחיר.

אבישי ברוורמן: הוועדה הזאת צריכה לפקח.

אבישי ברוורמן: יואב, אתה מסיים את תפקיד.

אבישי ברוורמן: מי שנכנס לתפקיד צריך להבהיר בצורה הטובה ביותר שאנחנו רוצים תחרות שתתקרב למשוכללת.

אבישי ברוורמן: מכיוון שהתחרות איננה משוכללת, התחרות הזאת מעוותת, אנחנו צריכים להתחיל לפקח על הדברים באמצעות הוועדה, לא באמצעות חקיקה.

אבישי ברוורמן: פה אני חוזר לנושא החיתום שמאוד מטריד את מנוחתי מאז שהסתכלתי על הפרטים.

אבישי ברוורמן: בשוק החיתום הישראלי אין שקיפות.

אבישי ברוורמן: יושבים אנשים שחותמים.

אבישי ברוורמן: יש בעיה קשה שאנשים יכולים ללכת לשוק החיתום ובשוק החיתום הם לא צריכים הון עצמי, מספיקים להם כמה שקלים.

אבישי ברוורמן: נניח הם הולכים להנפיק מאה מיליון שקל.

אבישי ברוורמן: מה קורה אם ההנפקה הזאת לא יוצאת לפועל?

אבישי ברוורמן: לפי החוק הם צריכים לקחת את החלק היחסי שלהם.

אבישי ברוורמן: אין להם את הכסף הזה.

אבישי ברוורמן: מה הם עושים?

אבישי ברוורמן: הם חייבים לקנות את המניות.

אבישי ברוורמן: הם יקנו את המניות ויזרקו אותן לשוק והשוק ירד, או שיעשו דיל מתחת לשולחן ויגידו למישהו אחר שמנפיק בצורה הזאת: תשמע, אתה תכסה לי את האחוריים, כשבהנפקה הבאה אני אקנה את הסחורה שלך.

אבישי ברוורמן: רבותיי, זה לא שוק תחרותי, זה לא שוק משוכלל, זה לא שוק שקוף.

אבישי ברוורמן: התיקונים שהוגשו בהצעת הפשרה לא מקובלים, הם לא נכונים.

אבישי ברוורמן: אני רוצה שיהיה דיון רציני לגבי השקיפות, כי שוק החיתום אסור שיהיה מונופוליסטי, אסור שיהיה לא שקוף.

רונית תירוש: אני קראתי כמוך, אדוני היושב-ראש, שבכירים מהבנקים לא מגיעים.

רונית תירוש: אין לי טענות באופן עקרוני, אלא אם כן יושב כאן האדם שקיבל את ההחלטה להעלות את העמלות.

רונית תירוש: אם לא, אז אני חושבת שזה מבזה את המקום הזה.

רונית תירוש: חבל שכך.

רונית תירוש: אני מקווה שלחברי הכנסת לא יהיה זיכרון קצר.

רונית תירוש: בסקר של The Marker נשאלו הלקוחות מה משחק תפקיד בהחלטה אם להישאר בבנק כזה או להיכנס לבנק כזה או אחר.

רונית תירוש: באופן מפתיע לא רק העמלות משחקות שם תפקיד, אלא דווקא השירות האישי או היחס האישי.

רונית תירוש: בהגנות שאתה מבקש יש דברים שצריך להביא בפני העובדים, כי היחס הוא מאוד משמעותי.

רונית תירוש: אני שואלת מה השתנה הלילה הזה.

רונית תירוש: אין לי טענות לגבי גובה העמלות.

רונית תירוש: זכותם של הבנקים להעלות את העמלות.

רונית תירוש: הם טוענים שיש להם גידול בעלויות.

רונית תירוש: אני שואלת איזה גידול בעלויות היה להם.

רונית תירוש: האם הם מחשיבים את הבונוסים כעלות לבנקים?

רונית תירוש: אני לא רואה איזה גידול נעשה.

רונית תירוש: דבר נוסף שאני רוצה להתייחס אליו זה הנושא של הקרטל.

רונית תירוש: אני נזהרת בדבריי ואומרת לכאורה קרטל, אבל ההתנהלות שלהם היא בדיוק כזאת, גם אם בנק איגוד הודיע לאחרונה שהוא מקפיא לחצי שנה את העמלות שלו.

רונית תירוש: עצם ההגבלה שהוא מטיל על עצמו בהקפאה מעידה על כך שכנראה בתום חצי שנה הוא הולך להעלות.

רונית תירוש: אני לא רואה סיכוי לאיזה שהוא בנק להישאר בתחרות - אם יש בכלל כזאת - אם הוא לא מעלה את העמלות, מה גם שהסקר מעיד שזה לא משחק תפקיד אצלם.

רונית תירוש: אני מסתכלת על סוגי העמלות שעלו.

רונית תירוש: אני מבקשת להפנות את דבריי למפקח על הבנקים.

רונית תירוש: אני רוטנת ומתקוממת - זה לא חדש - על הרפורמה באוברדרפט.

רונית תירוש: היה לנו ויכוח עם המפקח על הבנקים במסגרת ועדת הכלכלה.

רונית תירוש: הוא חייב את הציבור להגדיר מסגרת אשראי.

רונית תירוש: אנחנו נכנעו.

רונית תירוש: מאותו רגע ואילך העמלה בגין קביעת מסגרת אשראי הכי גבוהה.

רונית תירוש: או שהמפקח על הבנקים יחזור בו, או שהוא יחייב את הבנקים לחזור בהם.

רונית תירוש: לא יכול להיות שהם ינצלו גזירה שהוא הטיל על ציבור שלם, כשהם מנצלים אותה באופן הכי ציני שבעולם.

רונית תירוש: במסגרת הקידמה יותר ויותר אנשים נכנסים לאינטרנט ומנהלים את החשבונות דרך האינטרנט, בין בצפייה אם השיק נפרע או לא נפרע, האם חוב כזה נכנס או לא.

רונית תירוש: על כל צפייה כזאת לוקחים ממני עמלה.

רונית תירוש: זאת שערורייה.

רונית תירוש: אתם יודעים שעל העברת כסף לחו"ל לוקחים עמלה?

רונית תירוש: יש עמלת עריכת מסמכים בגין עבר.

רונית תירוש: תראו עם מי הם מיטיבים.

רונית תירוש: על הלוואה בסך 15 אלף שקל אתה משלם 7.1% עמלה.

רונית תירוש: על 120 אלף שקל הלוואה אתה משלם 6.9%.

רונית תירוש: זה מראה את היחס בין משקי הבית לאנשי עסקים שיכולים לקחת הלוואות בהיקפים יותר גדולים.

רונית תירוש: תמיד מי שיינזק זה האזרח הקטן והעוסק הקטן שאין לו יכולות גבוהות והוא נזקק לשירותי הבנק.

רונית תירוש: לזה אני קוראת ניצול הציבור.

רונית תירוש: הרשות לסחר הוגן בתמ"ת מגינה על הצרכן.

רונית תירוש: בכל הנושא שקשור לבנקים היא מנועה מלגעת, לפיכך זה נוגע רק לפתחו של המפקח על הבנקים.

יעקב להמן: למה היא מנועה?

רונית תירוש: זה בחוק.

רונית תירוש: אני מחפשת פירצה בחוק שאני יכולה לעשות בה שינוי כדי להעביר את הפיקוח לתמ"ת.

רונית תירוש: צריכים למצוא את הדרך כדי שהממונה על ההגבלים העסקיים תיקח על עצמה את התפקיד לפקח עליהם, משום שלכאורה הם מתנהלים בקרטל.

אופיר פינס-פז: ברור שהמצב הוא בלתי נסבל, אבל אני מציע לא להיכנס למלכודת.

אופיר פינס-פז: המלכודת מבחינתי זה להכניס את העז ולהוציא אותה מהבית.

אופיר פינס-פז: המלכודת זה העלאה שדיסקונט עכשיו עשה.

אופיר פינס-פז: חברים, אל תתנו למלכודת להטעות אתכם.

אופיר פינס-פז: יש בעיה יסודית עם נושא העמלות.

אופיר פינס-פז: שלא בסוף תרוויח איזה שהוא רווח ותגיד שהצלחת למנוע העלאה.

אופיר פינס-פז: השיטה חולה.

אופיר פינס-פז: אנחנו מנהלים קרב מאסף על שיטה חולה.

אופיר פינס-פז: לא יאומן כושר היצירתיות של המוח היהודי שממציא לנו פטנטים בעמלות.

אופיר פינס-פז: זה בלתי פוסק.

אופיר פינס-פז: הפיקוח מבחינת איך שחברי הכנסת רואים הוא לא מספק.

אופיר פינס-פז: מי שראה את נחמיה שטרסלר שדיבר על המחאות נוסעים.

אופיר פינס-פז: .

אופיר פינס-פז: עשינו לכם את חוק האשראי.

אופיר פינס-פז: נלחמנו שלא תבטלו.

אופיר פינס-פז: אתם יודעים כמה גובים על כל שיק שחוזר על רקע חוק שנועד להסדיר את נושא האשראי במשקי בית פרטיים?

אופיר פינס-פז: כולם יודעים שאנשים עשירים לא משלמים את העמלות, שעושים איתם הסדרי עמלות.

אופיר פינס-פז: עובדי הבנקים, מנהלים בבנקים אומרים לי: "אופיר, אנחנו לא יכולים להסתכל על הלקוחות שלנו בעיניים".

אופיר פינס-פז: זה עובר כל גבול.

אופיר פינס-פז: לא עוצרים אתכם.

אופיר פינס-פז: עושים מה שרוצים.

אופיר פינס-פז: זה ממש ברמה של הפקרות אמיתית.

אופיר פינס-פז: אני חושב שפעם אחת ולתמיד הכנסת צריכה לעשות מעשה.

אופיר פינס-פז: זה לא נושא מפלגתי, זה לא נושא פוליטי.

אופיר פינס-פז: הממשלה - יסלח לי מנכ"ל משרד האוצר - מגמגמת.

אופיר פינס-פז: שר האוצר לשעבר אמר שהוא יבחן, אבל כולם לא בוחנים.

אופיר פינס-פז: צריך להקים ועדת חקירה פרלמנטרית לבדיקת עמלות הבנקים.

אופיר פינס-פז: זה מה שהכנסת צריכה לעשות.

אופיר פינס-פז: זה לא נושא פוליטי, זה לא נושא מפלגתי.

אופיר פינס-פז: הכנסת צריכה לטפל טיפול שורש ולבחון את כל העניין באמצעות ועדת חקירה פרלמנטרית.

אופיר פינס-פז: מינו אתמול מפקח חדש בבנק ישראל שיפקח על הבנקים.

אופיר פינס-פז: אני לא מכיר אותו.

אופיר פינס-פז: אני לא רוצה להגיד עליו מילה רעה.

אופיר פינס-פז: אין לי גם מושג מי זה.

אופיר פינס-פז: אני רוצה להתריע על מדיניות, כי נדמה לי שהמינוי הזה מצביע על מדיניות שאומרת דה-רגולציה, מדיניות שאומרת פחות פיקוח, מדיניות שאומרת בואו נבין את המערכת הבנקאית העסקית ולא נקשה עליה כבנק ישראל.

אופיר פינס-פז: אני רוצה להזהיר מהדבר הזה.

אופיר פינס-פז: אם המינוי הזה מבטא את המגמה הזאת, זה דבר שיכול להביא אותנו למציאות שהדיון הזה היום על גובה העמלות הבנקים יהיה כאין וכאפס לעומת הדיונים שנצטרך לקיים בנושאים האלה בעוד שנה או שנתיים.

יעקב מרגי: אדוני היושב ראש, את עלילותיהם של הבנקים שמענו בדיון הזה.

יעקב מרגי: שמענו אותן בשנים האחרונות.

יעקב מרגי: זעקת העמלות הייתה ונמשכה.

יעקב מרגי: אני שואל את עצמי איך יכול להיות שכנסת שהיא מאוד יצירתית, חברי כנסת שמצליחים לחוקק חוקים מאוד יצירתיים לא מצליחים לעצור את ההשתוללות של הבנקים.

יעקב מרגי: זה שחברי הכנסת לא מצליחים לטרפד את ההשתוללות של הבנקים זה אומר דבר אחד.

יעקב מרגי: חברי הכנסת בכנסת הקודמת שהיו פעילים ברפורמה של הבנקים, ברפורמה של קופות הגמל יאמרו לכם באיזה לחצים ואפילו איומים הם עמדו.

יעקב מרגי: אם תאפשרו לבנק ישראל לנהל את החשבונות של המפלגות תיווצר חקיקה יצירתית ולא יפחדו.

יעקב מרגי: לא ייתכן ששתי מפלגות שחייבות לבנקים רבע מיליארד שקל ייצרו רפורמה.

יעקב מרגי: אתם רואים אותם מייצרים רפורמה?

יעקב מרגי: אתם מדברים על הון ושלטון?

יעקב מרגי: זה הון ושלטון.

מגלי והבה: על איזה מפלגות אתה מדבר?

מגלי והבה: אתה מפליל את כל המפלגות.

יעקב מרגי: אם היה גוף ערל לב פחות מכם בוועדות אחרות חברי הכנסת היו משתלחים בו.

יעקב מרגי: אני רואה פה דיון שלם.

יעקב מרגי: אתם עושקים את הלקוח, מפקירים את משקי הבית פעם אחר פעם.

יעקב להמן: מי זה "אתם"?

יעקב מרגי: הבנקים.

יעקב מרגי: אני לא בא אליכם בטענות על כך שאתם אלה שעושקים, אבל חברי הכנסת מאפשרים לכם את זה.

דוד טל: אתה מדבר על זעקת העמלות.

דוד טל: תדבר על זעקת העמלים.

יעקב מרגי: אני קורא לחברי הכנסת להוביל רפורמה וחקיקה.

יעקב להמן: יש הצעת חוק על כך שאסור שהעמלות תעבורנה X אחוזים.

יעקב מרגי: אני הנחתי על שולחן הכנסת הצעת חוק שתאפשר לבנק ישראל לאפשר למפלגות לנהל את החשבונות בבנק לא מסחרי, כדי שנוכל לדבר כאן ללא מורא וללא פחד.

ראובן ריבלין: מר בכר הנכבד, העיתונות או חלקה מצטטת שאתה אמרת שידי הממשלה כבולות.

ראובן ריבלין: כדאי שתבהיר את העניין הזה.

חיים אורון: מדליפים החוצה עקום.

יוסי בכר: אני לא אמרתי שידינו כבולות.

יוסי בכר: שר האוצר בזמנו - ראש הממשלה היום - התחייב שנבחן את מבנה העמלות או נביא הצעה לבחון את מבנה העמלות תוך שנתיים מתאריך החקיקה.

יעקב להמן: אנחנו מבקשים דיון מחודש.

יוסי בכר: אני מאלה שלא מתערב בעבודה של אחרים.

יוסי בכר: אתם תחליטו אם אתם רוצים להקדים או לאחר.

אבשלום וילן: בתור ממלא מקום בוועדה הקודמת על כל דוח בכר אני יכול לומר ששום בנק לא הפעיל עלי לחצים בקשר לחובות מפלגתיים של מרצ.

אבשלום וילן: למיטב ידיעתי גם לא על חברי ג'ומס או על אף אחד אחר.

אבשלום וילן: בואו ניכנס לפרופורציות.

אבשלום וילן: יש ויכוח קשה עם הבנקים.

אבשלום וילן: אני לא הייתי מאוים.

אבשלום וילן: הייתה שנה שלמה של דיונים.

אבשלום וילן: דיברו איתנו מנהלי הבנקים על הנושא עצמו.

אבשלום וילן: אף אחד לא איים.

אבשלום וילן: ידנו חופשיות לחלוטין.

אבשלום וילן: אם מישהו אומר לך שהוא פוחד להחליט בגלל שמאיימים עליו, שיצהיר את זה באופן גלוי.

יעקב מרגי: למה אתה לא מוביל חקיקה?

יעקב מרגי: למה חברי הכנסת לא מובילים חקיקה?

אבשלום וילן: הייתי חבר ועדת הכלכלה.

אבשלום וילן: כשחבר הכנסת שמחון היה יו"ר הוועדה הגענו לכמה וכמה הבנות והסדרים.

אבשלום וילן: חלקם הגדול פועל.

אבשלום וילן: יש פה ניסיון חיכוך.

אבשלום וילן: ניסו לראות אם נרדמנו בשמירה.

אבשלום וילן: מנסים לחטוף שוב פעם.

אבשלום וילן: כן, מר ניצני, זה הבנקים, כי אתם מתיישרים מהר מאוד.

אבשלום וילן: אתה לא בנק קטן שאומר שאתה לוקח פחות ויוצר נישה משלך.

אבשלום וילן: המערכת בישראל מעוותת.

אבשלום וילן: היא קודם כל נקבעת על ידי דואופול, השוק קטן מידי, אין תחרות אמיתית .

אבשלום וילן: 75% מרווחי הבנקים באים ממשקי הבית.

אבשלום וילן: זה דיס-פרופורציה.

אבשלום וילן: המשק הישראלי קטן מידי.

אבשלום וילן: לא העמלות הן הבעיה, העמלים הם הבעיה.

אבשלום וילן: העמלים זה משקי הבית.

אבשלום וילן: מה תמיד אומרים לנו הבנקים בשיחות פרטיות?

אבשלום וילן: הם אומרים: "תראה, אנחנו צריכים להביא דין וחשבון לבעלי המניות.

אבשלום וילן: כשאנחנו בודקים את עצמנו ביחס לתשואה והון, אז התשואה כאן יותר נמוכה".

אבשלום וילן: זה לא מדויק.

אבשלום וילן: המצב הלא נורמאלי הוא שהמקורות של הבנקים באים בצורה מוגזמת ממשקי הבית.

אבשלום וילן: אם הבנקים היו צודקים לגבי הקשר בין התשואה להון, אז גם זה בא מבית.

אבשלום וילן: אי אפשר לגנוב את הקופה כשלוקחים את הכסף מהציבור ולהגיד אחרי זה: בואו נעשה להם תרגיל.

אבשלום וילן: יואב, האחריות היא עליכם.

אבשלום וילן: ועדת הכלכלה הגיעה להבנות.

אבשלום וילן: פה יש ניסיון ראשון להפר את ההבנות של ועדת הכלכלה.

אבשלום וילן: לא תמכתי בחבר הכנסת כחלון עד היום, כי אני חושב שהדבר האחרון שמותר למחוקק זה להתחיל לקבוע בחקיקה את גובה העמלות.

אבשלום וילן: הגענו להסכם.

אבשלום וילן: מי שמתנהג כגנבים בלילה צריך לחטוף את הנבוט בראש.

אבשלום וילן: הנבוט מפה זה תהליך חקיקה מהיר.

אבשלום וילן: אולי ככה תלמדו.

אבשלום וילן: מה שלא הולך בכוח הולך ביותר כוח.

אבשלום וילן: ראיתי את הבושה הציבורית שהייתה, שבאו ל"מסכנים" שקיבלו בונוס של 25 מיליון ואמרו: תחזירו, זה לא ראוי.

אבשלום וילן: איזה דמעות ואיזה בכי היה עד שהסכימו.

אבשלום וילן: כל דבר במדינה הזאת צריך לקחת בכוח?

אבשלום וילן: כל דבר צריך לקחת בחקיקה?

ראובן ריבלין: אבו, באין רגולציה ובאין חקיקה איש הישר בעיניו יעשה.

אבשלום וילן: אין ברירה וצריך לתת את הבומבה.

אבשלום וילן: זה בסמכות ועדת הכלכלה.

זאב אלקין: שאל פה גו'מס איפה הגבול.

זאב אלקין: מי שמסתכל על מספר חברי הכנסת שמשתתפים בדיון הזה יבין שזה עבר את הגבול.

זאב אלקין: השאלה היא שאלה של דז'בו.

זאב אלקין: אני לא הייתי בקדנציה הקודמת, אבל כל מי שמעיין בפרוטוקולים של הדיונים בנושא הזה שומע את אותם דברי זעם.

זאב אלקין: העגלה נמצאת היום באותו מקום.

זאב אלקין: האם לא כדאי לחזור ליישום של המסקנות של דוח פיין?

זאב אלקין: דיבר פה אופיר על הקמת ועדת חקירה פרלמנטרית.

זאב אלקין: הנושאים לא חדשים.

זאב אלקין: הנושאים עולים לסדר היום כל הזמן.

זאב אלקין: הדיונים התקיימו בוועדת הכלכלה בקדנציה הקודמת.

זאב אלקין: למה לא לחזור למסקנות של דוח פיין, שהציע להגביר את הפיקוח על העמלות בצורה ניכרת?

זאב אלקין: אני מצטרף לדברי חברת הכנסת שלי יחימוביץ, אבל לא כאמצעי לחץ על הבנקים.

זאב אלקין: כל מי שמביט בסוגייה הזאת מבין שהריכוזיות של הבנקים זאת הסיבה לאותה קלות שבה הבנקים מעלים את העמלות בסקטור הפרטי.

זאב אלקין: גם בנושא של חיתום וגם בנושאים אחרים שחלה נסיגה מההמלצות של ועדת בכר עלינו להחזיר את העניין חזרה.

זאב אלקין: כמובן שלא כאמצעי לחץ על הבנקים.

זאב אלקין: אם תישבר הריכוזיות הזאת גם לא תתאפשר הגדלת העמלות בצורה כל כך דרמטית.

זאב אלקין: אלה שני הדברים העיקריים שאני רואה, כדי שלא נחזור לכאן בעוד שנה עם אותם דברי זעם.

אלי אפללו: שני דברים מפריעים לי.

אלי אפללו: דבר ראשון זאת ההרגשה של מונופול.

אלי אפללו: אני לא יודע אם זה מונופול, אבל זאת ההרגשה שלי.

אלי אפללו: כשבנק אחד מתחיל להעלות, כולם אחד אחרי השני מעלים.

אלי אפללו: אולי הלקוחות צריכים לעבור לבנק שלא מעלה את העמלות.

אלי אפללו: אני לא מבין מה הנציג של בנק מזרחי טוען.

ניסן סלומינסקי: הם נותנים הטבות במקומות אחרים.

אלי אפללו: יש בעלי עסקים שמקבלים 75% הנחה על העמלות.

אלי אפללו: משקי בית לא יכולים לקבל אגורה אחת, כי להם אין את הכוח הזה.

אלי אפללו: המשקל הכבד של התשלומים נופל על משקי הבית.

אלי אפללו: או שלא תתנו הנחות לאף אחד, או שהמחיר של העמלות יהיה באופן שווה לכולם.

יצחק וקנין: גם ככה זה שווה, כי כולם מעלים.

אלי אפללו: זה שווה למי שיש את הכסף.

אלי אפללו: אנחנו מדברים על החיתום.

אלי אפללו: זה דבר שמאוד מפריע לי.

אלי אפללו: כדי להיות סוכן ביטוח אתה צריך לקבל רשיון, אתה צריך לעבור הכשרה, להיות מוכן לכך.

אלי אפללו: אותו דבר לגבי מתווך דירות.

אלי אפללו: בשביל להיות חתם שמגלגל מיליונים - אני לא מדבר על איך עושים את ההסכמים האלה - אתה צריך 2.5 מיליון שקל והסכמות בין כל החתמים בבנקים.

אלי אפללו: אני מאמין שהדיון בנושא החתמים יהיה במועד יותר מאוחר.

אלי אפללו: אני מציע שהמפקח על הנושא הזה יגביל את מי שרוצה להיות חתם, כדי שלפחות יידע את הנהלים.

אלי אפללו: הוא צריך לקבל הכשרה, הוא צריך לקבל תעודת יושר.

יעקב להמן: הבנקאים לא צריכים לקבל.

יואב להמן: חברת הכנסת יחימוביץ אמרה שהבנקים יכולים.

יואב להמן: זה בדיוק ממקד את הסוגייה בשאלה של רמת התחרות, האם היא מספקת או לא.

יואב להמן: ועדת בכר כאשר קבעה את המנגנונים, הניחה שלפחות בתחום הזה יהיה איזה כוח שוק של הצרכנים שימנע או ילחץ.

יואב להמן: הבנקים אמרו שיהיה להם קשה לקחת את העמלה מהצרכנים, לכן עדיף לקחת את העמלה מהיצרנים.

יואב להמן: הנחנו שאכן יש כוחות תחרותיים.

יואב להמן: בעיית הריכוזיות ידועה.

יואב להמן: הייתה יוזמה אחת להעלות את העמלה.

יואב להמן: זה עדיין לא אומר שהדבר עלה.

יואב להמן: אנחנו בהחלט מאוכזבים.

יצחק וקנין: אם לא תהיה חקיקה לא יהיה כלום.

יואב להמן: אחד המהלכים שנקטנו זה להגביר את התחרות, כי ברור לכולם שהתחרות היא הכוח האמיתי שיכול למנוע מהבנקים לעשות רק בגלל שהם יכולים.

יואב להמן: איפה שאין תחרות או במוקדים מסוימים אין מנוס מהתערבות.

יואב להמן: המהלך הזה מצטרף למהלכים קודמים מאכזבים שמעידים על כך שהתחרות, לפחות לא בכל התחומים, לא מספקת.

יואב להמן: למרות המהלכים הקלנו את המעבר מבנק לבנק.

יואב להמן: לא כל הלקוחות עושים שימוש בזה, לא כל הלקוחות מודעים לזה.

יואב להמן: לפעמים גם מערימים קשיים.

יואב להמן: המהלכים האלה נועדו לתת את התרופה.

יואב להמן: למרבה הצער זה לוקח זמן.

יואב להמן: למרבה הצער זה מנוצל איפה שאין תחרות להתייקרויות.

יואב להמן: חלק מההתייקרויות עכשיו הם לא רק של משקי בית.

יואב להמן: גם עמלות של עסקים התייקרו באופן די נרחב.

יואב להמן: אני לא יודע להסביר את זה.

יואב להמן: אני לא יודע להסביר מה אכן השתנה.

יואב להמן: אני לא זוקף את עיקר העלויות לעלויות של רגולציה.

יואב להמן: רוב הרגולציות שהיו באו להגביר שקיפות או להגביר גילוי נאות או חובות שהוטלו, אבל חלק גדול זה רגולציה שהוטלה לשיפור ניהול ובקרות פנימיות בבנקים.

יואב להמן: מה שכן עלה בצורה די משמעותית בשנתיים האחרונות זה הוצאות השכר.

יואב להמן: הרווחיות השתפרה.

יואב להמן: היא השתפרה אחרי עליות השכר.

יואב להמן: את המהלך הזה אני לא יודע להסביר.

יואב להמן: אנחנו חושבים שאם והיכן שמתברר כשל שוק אין מנוס מלבצע פיקוח.

יואב להמן: פניתי למפקחת על המחירים במשרד התמ"ת, הצעתי להכניס מספר עמלות לפיקוח, ולשקול עמלות או לשקול מדיניות פיקוחית על המחירים בתחומים נוספים.

יואב להמן: אני מסכים שהבנקים ניצלו את העניין של מסגרת האשראי לעמלת עריכת מסמכים.

יואב להמן: דעתי לא הייתה נוחה מזה.

יואב להמן: אמרתי להם שלא ראיתי סיבה מוצדקת לדבר הזה.

ניסן סלומינסקי: לעמדה שלך יש משמעות?

יואב להמן: אחת העמלות שהצעתי לגברת דורי להכניס לפיקוח היא עמלת עריכת מסמכים בהלוואות עד 100 אלף שקל.

יואב להמן: אני הצעתי לקבוע אותה על 0, ושהבנקים ייקחו את העלות הזאת דרך הריבית .

יואב להמן: אני יודע שיש עלות תפעולית לקבוע מסגרת אשראי או לקבוע הלוואה ללקוח, אבל העלות הזאת קטנה יחסית.

יואב להמן: הלקוח לא מסוגל להשוות את האפשרויות שלו - ודאי הלקוחות הקטנים והלא מתוחכמים - ולהתחיל לחבר את הריבית האפקטיבית שנגזרת מעמלות שנלוות להלוואה.

שמואל הלפרט: מדוע שלא יהיה פיקוח על כל העמלות?

יואב להמן: להכניס את כל העמלות לפיקוח זה דבר שהוא לא בר ניהול מבחינת המפקחים על העמלות.

יואב להמן: זה דבר שיוצר עיוותים.

יואב להמן: צריך להתמקד היכן שיש פוטנציאל גדול לזה שהם יוכלו לעשות ולא יעזור ללקוח.

חיים אורון: יואב, עצם הידיעה שיש לך סמכות, גם אם תשתמש בה ב5%, תהיה גורם מאוד משמעותי.

יואב להמן: לא כל העמלות רלוונטיות למשקי הבית או לעסקים הקטנים, אלא רק חלק מהן.

יואב להמן: אנחנו מציעים להתמקד בעמלות שבהן ללקוח אין ברירה, כמו לקוח שלא יכול לברר את היתרה מלפני שנה בבנק אחר והוא חייב לברר אותה באותו בנק.

דוד טל: אתה לא מבין שהם לא רואים אותך ממטר?

דוד טל: אתה אומר להם, אתה מציע להם, אתה מדבר אליהם והם לא מתייחסים.

דוד טל: אם אתה אומר שאין לך שיניים, אז אנחנו הם אלה שצריכים לדאוג שיהיו לך שיניים.

יואב להמן: מצב האיתנות של הבנקים הוא טוב.

יואב להמן: העובדה שהחוסן שלהם משתפר זה לטובת הלקוחות.

יואב להמן: לא צריך לסחוט את הלימון היכן שלא ראוי.

יואב להמן: לא משנה מי יעשה את הפיקוח, האם הגברת דורי תעשה את זה.

יואב להמן: .

יצחק וקנין: למה שהמפקח על הבנקים לא יעשה את זה?

יואב להמן: למפקח על הבנקים יש תפקידים הרבה מעבר לעניין של עמלות.

יואב להמן: דווקא בתחום הזה הוא לא הוסמך, גם לא הוטל עליו.

יעקב להמן: אני אמליץ לחברי הכנסת לעשות מגבית כללית לבנקים.

יעקב להמן: אנחנו נמליץ לציבור לתרום להם.

יעקב להמן: אדוני אמר שרק בעיתונות מצבם טוב.

יואב להמן: אמרתי שמצבם, אפילו אחרי שהעלו את המשכורות בצורה מאוד מהירה.

יואב להמן: .

יעקב להמן: קראתי בעיתונים שמקצים להם מניות או אופציות.

שלי יחימוביץ': לא צריך להשתלח בעובדים מן השורה בבנקים.

שלי יחימוביץ': בואו נתמקד בבכירים ביותר.

יואב להמן: מדד המחירים לצרכן לא כל כך עלה בשנתיים האחרונות.

יואב להמן: כששואלים איזה עלויות עלו, אז מה שעלה בצורה נרחבת - אני לא מחלק את זה בין שכבות, בוודאי לא לגבי עובדי קבלן או לא עובדי קבלן – זה השכר במערכת הבנקאות הרבה מעבר לשכר במשק.

יואב להמן: במקביל עלו הרווחים אחרי השכר.

יואב להמן: המהלך הזה של ייקור העמלות לא מובן לי.

זאב אלקין: למה שהמפקח על הבנקים לא יוביל יישום מלא של דוח פיין?

ראובן ריבלין: אני מבקש שהוועדה תקדים את דיוניה.

יואב להמן: ועדת פיין בחנה סוגים של עמלות.

יואב להמן: בעקבות ועדת פיין הגדיר בנק ישראל הצעה לחקיקה שבה יהיה פיקוח על עמלות לפי קריטריונים מסוימים, כאשר המטרה היא לאתר את אותן עמלות שבהן יש כשל שוק.

יואב להמן: ועדת פיין דיברה על רשימות של עמלות ועל עקרונות.

יואב להמן: לפני שאתה נכנס לרשימות אתה צריך לקבוע את העקרונות.

יואב להמן: יצאה הצעת חקיקה שהציעה להסמיך את הפיקוח על הבנקים לפקח על העמלות לפי אותן עילות של כשל בתחרות.

יואב להמן: ההצעה הזאת התעכבה ולא עברה במשרד האוצר.

יואב להמן: בינתיים, למיטב הבנתי, בבנק ישראל עצמו יש בחינה מחדש של אחריות רשויות הפיקוח השונות על שוק ההון ועל הבנקאות בסוגייה מי יפקח על מה, לרבות היבטים של יציבות ולרבות היבטים של הגנת הצרכן.

יעקב כהן: עמלות הבנקים לא סבירות, לא הגיוניות, זה אפילו שערורייה.

יעקב כהן: המצב במשק היום הוא שהדולר יורד, האינפלציה יורדת, אבל הבנקים מרוויחים ומעלים את המחירים.

יעקב כהן: יש מזל שעגבניות קונים אצל הירקן.

יעקב כהן: לו הבנקים היו מוכרים עגבניות, אז קילו עגבניות לא היה עולה פחות מ50 שקל.

יעקב כהן: המוצר עצמו היה עולה 30 שקל, אחרי זה היו לוקחים על האריזה, על השקילה.

יעקב כהן: אם היו נותנים את זה בקרטון זה היה עולה עוד הפעם.

יעקב כהן: עצם הכניסה לחנות הייתה עולה כסף.

יעקב כהן: פחות מ50 שקלים לא היו לוקחים על קילו עגבניות.

יעקב כהן: מה קורה בבנקים?

יעקב כהן: לוקחים ריבית גבוהה, אחרי זה יש עמלת הקצאת אשראי, יש עמלה על עריכת מסמכים.

יעקב כהן: עריכת מסמכים זה אחוז.

יעקב כהן: על 15 אלף שקל לוקחים 1500 שקל.

יעקב כהן: זה אחוז אחד.

יעקב כהן: על ההלוואה בחינם הוא רוצה עמלת הקצאה.

יעקב כהן: על שורה הוא לוקח ריבית.

יעקב כהן: הבנקים קונים כסף.

יעקב כהן: כסף זה מצרך שקונים כמו לחם.

יעקב כהן: הבנק קונה את המצרך הזה מאחוז אחד עד 5 אחוזים לשנה.

יעקב כהן: הוא קונה גם באחוז וגם ב5 אחוזים.

יעקב כהן: הממוצע הוא 2 אחוז לשנה שהבנק קונה את המוצר היקר הזה.

יעקב כהן: בכמה הוא מוכר את זה?

יעקב כהן: הוא מוכר את זה ב22.75%.

יעקב כהן: איפה נשמע מוצר שקונים ב2% ומוכרים ב23%?

יעקב כהן: באיזה סקטור יש את זה?

יעקב כהן: זאת שערורייה.

יעקב כהן: אסור להוריד את זה מסדר היום.

יעקב כהן: אנחנו צריכים למנות ועדה ולשבת כאן שבוע הבא.

יעקב כהן: זה שוד לאור היום.

יעקב כהן: כבוד המפקח, דיברת על תחרות.

יעקב כהן: לצערנו המצב הוא שלעבור בנק זה יותר קשה מלעבור דירה ויותר קשה מאשר להכניס בת זוג או בן זוג.

יעקב כהן: האדם נמצא בפחד אימים שאולי יחזירו לו שיקים.

יעקב כהן: אם אני אבוא להפקיד 10 אלפים שקל, אז הבנק יעשה לי טובה שהוא יקבל את זה והוא יגבה ממני עמלה.

יעקב כהן: אחת הבעיות של התחרות זה שחלק גדול מהאוכלוסייה לא יודע מה גובה העמלות.

יעקב כהן: יכול להיות שזה דבר שהיה צריך להיות מפורסם בכניסה לבנק.

יעקב להמן: זה מפורסם.

ציון שמע: צריך לזכור שנמנע מהבנקים לנהל את הקרנות.

ציון שמע: מי שמנהל אותן זה חברות הביטוח והברוקרים.

ציון שמע: הבנקים מחויבים על פי חוק הייעוץ להניח על הסטנד שלהם את כל המוצרים.

ציון שמע: המזל הוא שהצלחנו שתהיה עמלת הפצה אחידה, שהיצרן ישלם לפחות חלק, דבר שיוריד מהעלויות של הצרכן.

ציון שמע: אילו לא הייתה עמלת הפצה אחידה, הבנקים היו מוכרים את התוצרת של אותם ברוקרים - אני לא אומר עליהם מילה רעה - או כל מי שהורשה לנהל את קרנות הנאמנות.

ציון שמע: הם היו מייצרים, מישהו אחר היה מוכר להם מבלי לשלם אגורה אחת .

ציון שמע: דבר כזה אין באף מקום.

ציון שמע: זה כאילו שאני מייצר משהו וכל אחד יהיה חייב למכור את הסחורה שלי ולא יקבל ממני אגורה.

ציון שמע: זה עלול להעלות את העמלות וליצור עיוות.

ציון שמע: נכון עשתה ועדת הכספים שיצרה עמלת הפצה אחידה.

ציון שמע: היא בהחלט אמורה להוזיל ללקוח.

חיים אורון: ועדת הכספים לא עשתה עמלה אחידה, היא קבעה גג.

חיים אורון: כולם נדבקו לגג.

חיים אורון: כנראה שכולם מלאים בהליום וזאת הסיבה שהם נדבקים לגג.

חיים אורון: אף אחד לא נשאר מתחת לגג.

ציון שמע: היא חייבה את היצרן לשלם.

חיים אורון: למה לא בא הבנק ליצרן ואמר שמותר לו 0.2 אבל הוא לוקח 0.1?

ציון שמע: אני לא נגד הצרכן.

ציון שמע: הצרכן הוא מקור הפרנסה של הבנקים.

ציון שמע: צריך לראות את האיזון הנכון בין האינטרסים.

ציון שמע: יש עלויות ייצור בבנקים.

ציון שמע: בנק חייב להיות רווחי.

ציון שמע: או ואבוי אם בנק לא ירוויח.

ציון שמע: אם 3 שנים הוא לא ירוויח הוא עלול לאבד את הרשיון שלו.

יעקב להמן: כל הוויכוח בינינו הוא על השאלה של מה זה להרוויח.

יעקב להמן: אני אומר שלהרוויח זה 10 אלפים שקל, אתה אומר שלהרוויח זה 10 מיליארד שקל, כשכל זמן שהוא לא הגיע לשם הוא לא הרוויח.

ציון שמע: לפעמים יש תסמונת של עליהום.

מגלי והבה: פירטו פה מה עושים לנו הבנקים ומה עושים לנו המפקחים על הבנקים.

מגלי והבה: אף אחד לא חושב על טובת משקי הבית, אף אחד לא חושב על האזרח הפשוט.

מגלי והבה: מטיב לעשות את זה מנכ"ל בנק הפועלים, שאומר בעיתון שהוא יבצע את זה.

מגלי והבה: שחצנות שמתאימה למשטרים אחרים.

מגלי והבה: אני יודע על בנקים אחרים שלוקחים עמלות רק כדי לעשות X במחשב.

מגלי והבה: ממשיכים לנצל את האזרח.

מגלי והבה: שמעתי את חברי.

מגלי והבה: מוטלת עלינו אחריות.

מגלי והבה: אם אנחנו רוצים ללכת על רפורמה ויש חקיקה, אז צריך לעשות את זה.

מגלי והבה: אם צריך לעשות דיון על מנת שבסופו של יום נגיע למצב שנבלום את העושק שעושים הבנקים לאזרחים במדינת ישראל, אז אנחנו חייבים לצאת עם החלטות מעשיות.

מגלי והבה: אחרת יגידו עוד המלצה של ועדת כספים, או עוד עניין של ועדת הכספים.

מגלי והבה: כל אחד יכול היה להביא את הרשימות השונות במה שעושים הבנקים ואיך הם מתעללים באזרחים.

מגלי והבה: שירוויחו הבנקים כמה שהם רוצים, אבל למה לעשוק את האנשים?

מגלי והבה: למה לעשוק את אלה שאין להם?

מגלי והבה: אני לא רוצה להביא דוגמאות כי יש לי המון.

מגלי והבה: שהבנקים ירוויחו 7 מיליארד שקל בשנה, אבל למה צריך להרוג את אותם אזרחים?

דב חנין: הם מרוויחים 7 מיליארד מזה שהם הורגים את האזרחים.

מגלי והבה: אסור לרדת מהנושא.

מגלי והבה: כל אחד אומר שבזה הוא לא עוסק, בזה האחר עוסק.

מגלי והבה: מצד אחד צריך שיהיה פיקוח, מצד שני חייבים לעשות תיקון לעוול הזה.

מגלי והבה: תסתכלו מה קורה בעולם.

רוברט אילטוב: אמרו שאין תחרות.

רוברט אילטוב: אני חושב שיש תחרות.

רוברט אילטוב: הבנקים מתחרים ביניהם מי יעלה יותר וגבוה יותר.

רוברט אילטוב: התחרות בנושא הזה מתקדמת מאוד.

רוברט אילטוב: הוועדות שלנו הפכו לברברת.

רוברט אילטוב: לא מחשיבים אותנו, לא רואים אותנו ממטר, כל אחד עושה מה שהוא רוצה.

רוברט אילטוב: אני מצטרף לדעת חברי הכנסת לחוקק חקיקה מסודרת בנושא הזה, כדי שלא תהיה הפקרות.

רוברט אילטוב: לציבור אין לאן ללכת, הם כולם משתמשים בבנקים.

רוברט אילטוב: הבנקים הפכו להיות פרה חולבת.

רוברט אילטוב: את הדבר הזה חייבים לעצור.

דב חנין: אני מבין שאין חולק על זה שלבנקים ולבעלי המניות בבנקים לא חסר שום דבר.

דב חנין: הרווחים שלהם צומחים מיום ליום.

דב חנין: הם מגיעים לרמות מכובדות מאוד בקנה מידה בינלאומי, לא רק בקנה מידה ישראלי, כשלמרות זאת הם מעלים את העמלות.

דב חנין: מה קורה כאן?

דב חנין: העמלות הן דרך שבה אנחנו, משקי הבית, מסבסדים את בעלי הבנקים.

דב חנין: אלה שאין להם, או אלה שיש להם מעט, מסבסדים את אלה שיש להם המון.

דב חנין: זה מנגנון אנטי חברתי ובלתי צודק בעליל.

דב חנין: אני חייב להעלות את השאלה של עמלות הבנקים ברמה העקרונית.

דב חנין: איך מתבצעת פעילות של בנק?

דב חנין: בנק מקבל את הכסף שלי ושלך האזרחית ועושה את הרווחים מהכסף הזה.

דב חנין: הוא לא צריך לקבל עוד עלויות או עוד מחירים על העובדה שהוא משתמש בכסף שלי.

דב חנין: יש בעצם הרעיון של העמלות עיוות מאוד עמוק.

שלי יחימוביץ': אתה אומר שהבנק צריך לשלם לנו על כך שאנחנו נותנים לו את הכסף שלנו.

דב חנין: כך זה בדיוק עבד כאשר המערכת הקפיטליסטית התחילה.

דב חנין: אנשים היו נותנים לבנקים את כספם, והבנקים היו משלמים משהו לאנשים על זה שהם נתנו לבנק את כספם.

דב חנין: התשובה לשאלה של העמלות היא לא תשובה כלכלית, היא תשובה של שאלת יחסי הכוחות בחברה.

דב חנין: כיוון שבעלי הבנקים מאוד חזקים, הציבור מאוד חלש ונציגיו הפוליטיים גם כן חלשים, בעלי הכוח משתמשים בכוח שלהם ועושים מה שהם רוצים.

דב חנין: זאת הבעיה.

דב חנין: אני מציע לא לקנות את הסיסמאות המתוחכמות על תשואה להון וכל מיני מילים יפות אחרות.

דב חנין: כל הזמן מדברים איתנו על תחרות.

דב חנין: אני מצטרף למה שאמר חבר הכנסת אילטוב.

דב חנין: התחרות היא מי לוקח יותר מהאזרח.

דב חנין: התחרות היא סיסמה, היא לא תשובה.

דב חנין: הבעיה שאנחנו מתמודדים איתה איננה ניתנת לפתרון באמצעות הכלי הזה.

דב חנין: הכלי הזה לא רלוונטי.

דב חנין: הכלי היחיד שיכול להיות רלוונטי הוא הכלי של הדמוקרטיה והכלי של היכולת של האזרחים להשפיע על החיים שלהם באמצעות הנציגים בכנסת.

דב חנין: אני מצטרף לאותם חברי כנסת שאמרו שהתשובה היחידה יכולה להיות חקיקה.

דב חנין: אני פונה אליך, אדני היושב-ראש, לא להסכים לכך שוועדת הכספים תהיה חלק מריטואל שבו אחת לכמה חודשים יש זעקה ציבורית.

דב חנין: אחר כך הכלבים נובחים והשיירה עוברת.

דב חנין: השיירה הזאת לא יכולה להמשיך לעבור.

דב חנין: היא לא תעבור אם נחוקק חוקים.

דב חנין: החקיקה המינימאלית המתבקשת - ואפשר ללכת גם מעבר לזה - היא שעמלות הבנקים יאושרו בוועדה של הכנסת.

דב חנין: זאת החקיקה.

דב חנין: אם זה לא יקרה לא תהיה תשובה ואנחנו נחזור לדיון הזה בעוד כמה חודשים.

רועי ורמוס: קרנות נאמנות זה המכשיר המרכזי שאיתו יש ללקוחות, לאנשים פרטיים, לכל אותם משקי הבית שדיברנו עליהם את האפשרות ליהנות משוק ההון.

רועי ורמוס: אין להם כמעט שום כלי אחר.

רועי ורמוס: עכשיו באים ושמים עמלה שהיא לא רק בניגוד לכל רוח הדברים של בכר , אלא זה דבר שיפגע באותם משקי בית קטנים.

רועי ורמוס: למה?

רועי ורמוס: כשבא לקוח גדול וקונה בהיקף גדול קרנות נאמנות או חברה גדולה הוא יודע להפעיל מספיק לחץ על בנק בשביל שיוותרו לו על אותה עמלה.

רועי ורמוס: כל העמלה הזאת מתגלגלת על הלקוחות הקטנים, על אלה שממילא לא מבינים שום דבר בעמלות.

רועי ורמוס: מה ועדת בכר רצתה?

רועי ורמוס: היא רצתה ייעוץ אובייקטיבי בבנק.

רועי ורמוס: חלק מהעניין זה לייצר אינסנטיב להשקעה ארוכת טווח.

רועי ורמוס: מה באים ועושים?

רועי ורמוס: אומרים לגלגל את התיק עוד פעם ועוד פעם.

רועי ורמוס: במקום שהיועץ יחליט מה נכון ללקוח, הוא פשוט יגלגל את התיק ויעשה פעולות.

רועי ורמוס: הולכים פה הפוך מהכיוון של בכר.

רועי ורמוס: מה אמרו הבנקים?

רועי ורמוס: לגלגל את זה על היצרנים.

רועי ורמוס: אנחנו בתור יצרנים רוצים להמשיך לשלם את העמלות האלו.

רועי ורמוס: תעזבו את הלקוחות.

רועי ורמוס: בתור מנהלי קרנות נאמנות אנחנו יכולים להיות ציניים ולהגיד שהעמלות טובות לבנקים.

רועי ורמוס: למה הן טובות לבנקים?

רועי ורמוס: כי מאיפה שהבנקים מרוויחים גם אנחנו נהנה.

רועי ורמוס: אם זה יהיה מספיק רווחי לבנקים, מן הסתם התעשייה שלנו תפרח כי יהיה להם אינסנטיב למכור קרנות נאמנות.

רועי ורמוס: חלק מהקולגות שלנו בתעשייה בפירוש אומרים את הדברים האלה.

רועי ורמוס: זאת הסתכלות לא נכונה.

רועי ורמוס: יש פה משולש של שלוש צלעות.

רועי ורמוס: יש את הצרכן, את הבנקים ואת מנהלי הקרנות.

רועי ורמוס: גם מנהלי הקרנות וגם הבנקים מרוויחים מספיק.

רועי ורמוס: בואו נעזוב את הצרכן הקטן מהמשך עמלות כאלו.

צביה דורי: מכוח החוק אנחנו אחראים על שינויי המחירים בעמלות הבנקים.

צביה דורי: קיבלתי מיואב להמן בקשה להכניס כמה סוגים של עמלות לפיקוח.

צביה דורי: אנחנו הולכים לקיים ביום שני הבא בוועדת המחירים דיון על הנושא הזה כדי להיענות לבקשתו.

יעקב להמן: מה זה להיענות לבקשתו?

צביה דורי: להכניס לפיקוח במחיר 0.

חיים אורון: מי מחליט מה נכנס?

צביה דורי: אנחנו.

צביה דורי: יש ועדת מחירים בראשות משרד האוצר.

צביה דורי: הוועדה מחליטה.

צביה דורי: היא ממליצה לשר האוצר שחותם על הכנסה לפיקוח.

צביה דורי: בסמכותו גם להגיד שהמחיר יהיה 0.

חיים אורון: זאת תקנה?

צביה דורי: זה חוק הפיקוח על מחירי מצרכים ושירותים.

צביה דורי: מחשבה שנייה שיש לנו היא להכניס את כל העמלות שלא קיימות לפיקוח, כשכל שיעור של עמלה חדשה שהבנקים ימציאו יהיה 0.

יצחק גלנטי: יש לך הערכה כמה זמן זה ייקח עד שתגיעו למסקנות?

צביה דורי: להערכתי, זה עניין של שבועות.

חיים אורון: אתם מרגישים שיש לכם מספיק כלים חוקיים לזה?

צביה דורי: אין שום בעיה חוקית.

צביה דורי: אפשר להכניס כל עמלה לפיקוח.

דוידה לחמן-מסר: היו כאן הרבה דוברים שדיברו על השאלה אם יש מקום להתערבות ממשלתית, כמו שמציע המפקח על הבנקים ומציעה צביה דורי.

דוידה לחמן-מסר: השאלה אם יש כאן כשל שוק, ואם יש כשל שוק מה היא דרך הטיפול המתאימה.

דוידה לחמן-מסר: חוק הפיקוח על מצרכים ושירותים זה הכלי היחיד שקיים היום במשק.

דוידה לחמן-מסר: חוק הבנקאות (שירות ללקוח) הוא חוק באחריות שר האוצר.

דוידה לחמן-מסר: המפקח על הבנקים הסביר ואמר בסוף דבריו - אם חדי האוזן הבחינו - שיש שאלה מה תפקיד הפיקוח על הבנקים, אם תפקידו להבטיח את היציבות הבנקאית או סוגיות צרכניות.

דוידה לחמן-מסר: כשאנחנו שומעים את כל הדוברים אנחנו רואים שהבעיה היא העדר ייצוג צרכני הולם לשאלות האלו, העדר גופים צרכניים פרטיים או ממשלתיים שיפקחו קודם כל בצורה צרכנית על העמלות.

דוידה לחמן-מסר: אין לנו watch dog צרכני.

דוידה לחמן-מסר: השאלה היא אם הממשלה, לאור בעיית כשל השוק הצרכנית, צריכה להיכנס ולהחליף את תפקיד הצרכנים.

דוידה לחמן-מסר: על הפרק עומדת כיום השאלה של הרשות לסחר הוגן.

דוידה לחמן-מסר: הרשות לסחר הוגן שהוקמה במסגרת הרשות לצרכנות עומדת להפוך לרשות.

דוידה לחמן-מסר: עד עכשיו הגישה הייתה שהיא לא תטפל בנושא הבנקאות.

דוידה לחמן-מסר: הוועדה יכולה לבחון אם לא נכון להקנות לרשות הזאת כלים משמעותיים יותר מהכלים שיש למפקח על המחירים לפקח על נושאים צרכניים שקיימים בבנקאות, כמו בתחומים אחרים.

דוידה לחמן-מסר: את שפע העמלות קישרו לוועדת בכר.

דוידה לחמן-מסר: הסיבה להעלאת העמלות יכולה להיות שירד אתמול גשם.

דוידה לחמן-מסר: העובדה שבוועדת בכר נקבע מודל ועכשיו מנסים לאכוף אותו לא מונע את העובדה שיש עמלת ניהול תיק ניירות ערך, שיש עמלת מכירה וקנייה של ניירות ערך.

דוידה לחמן-מסר: נכון שאין עמלת ייעוץ.

דוידה לחמן-מסר: הבנקים מקבלים אלף עמלות, שרק לעקוב - אני לא יודעת אם מישהו ספר את מספר העמלות הקיימות - זאת בעיה של אינפורמציה.

חיים אורון: יש סמכות לחזור ללפני העלאה האחרונה?

דוידה לחמן-מסר: בסוגייה הזאת אני לא יכולה לתת לך חוות דעת משפטית, כי המוצר לא היה בר פיקוח.

דוידה לחמן-מסר: אף אחד מהבנקים לא מגיע לפה, כי הוא יודע.

דוידה לחמן-מסר: .

חיים אורון: הוועדה מתחילה לדון קדימה.

חיים אורון: מה שבוצע השבוע, ונדמה לי שזאת אחת הסיבות למה לא באים לפה..

חיים אורון: לוועדה של הפיקוח אין סמכות לחזור אחורנית אפילו לא בצעד אחד.

יעקב להמן: לא לקחת אחורה מה שגבו כבר.

דוידה לחמן-מסר: את העמלה החדשה אפשר לבטל.

חיים אורון: לא את העמלה החדשה.

חיים אורון: אם העלו עמלה מסויימת ב-10% לפני שבוע שלא הייתה בפיקוח..

יואב להמן: את השבוע הזה פספסת.

דוידה לחמן-מסר: הממשלה יחד עם בנק ישראל צריכה לשבת ולטכס עצה מה הוא המענה לכשל השוק הצרכני שקיים בשוק הזה.

דוידה לחמן-מסר: אם היו פה ארגוני צרכנות רציניים ייתכן ולא היה צורך בהתערבות ממשלתית.

דוידה לחמן-מסר: הממשלה לא צריכה להתערב בדרך כלל, אלא במקום שיש כשל שוק.

דוידה לחמן-מסר: הכלי המתאים להתערבות הוא חוק הפיקוח, אבל יש כלים טובים יותר שצריכים לפתח ולחזק אותם, לאוו דווקא בבנק ישראל אלא בגופים צרכניים במהותם.

יעקב להמן: למה כל הדברים האלה מתוארים רק אחרי שמתחיל הבלגאן?

דוידה לחמן-מסר: כי עד אז אין בעיה.

יעקב להמן: העמלות לא מאתמול.

יעקב להמן: זה לא בגלל דיון בוועדת הכספים.

יעקב להמן: לא היה צריך להגיע לעוד דיון כדי להגיע למסקנה הזאת.

דוידה לחמן-מסר: חוק הבנקאות (שירות ללקוח) נמצא באחריות שר האוצר.

דוידה לחמן-מסר: אנחנו היינו מעורבים בעבודה שנעשתה.

דוידה לחמן-מסר: אנחנו כמשרד המשפטים יכולים רק לייעץ ולסייע, אין לנו סמכויות בנושא.

שמואל הלפרט: הבנקים הם מצרך חיוני.

שמואל הלפרט: כל אדם נזקק לבנק.

שמואל הלפרט: אין כמעט בן אדם במדינת ישראל שיכול לנהל את החיים שלו ללא בנק.

שמואל הלפרט: המצרך החיוני הזה הוא ללא פיקוח.

שמואל הלפרט: תחומים הרבה פחות חיוניים מבנקים הם תחת פיקוח.

שמואל הלפרט: אם בעל חנות מכולת ייקח על מצרך 5,7 אגורות יותר, מיד יתפרסם בעיתונות שמטרטרים אותו בבתי משפט.

שמואל הלפרט: בסופו של דבר הוא יקבל קנס של 10 אלפים, של 15 אלף שקל, ללא כל פרופורציה לעבירה שהוא עבר.

יעקב להמן: זה גם במס הכנסה, זה גם בארנונה.

שמואל הלפרט: אם נהג מונית יסרב לתת קבלה או להפעיל את המונה הוא יקבל קנס של אלפי שקלים.

שמואל הלפרט: דווקא תחום הבנקים שכל בן אדם נזקק לו מתנהל ללא פיקוח, כמעט ללא חוק.

שמואל הלפרט: הוא יכול להעלות עמלות, להוריד עמלות, לעשות ככל העולה על רוחו.

שמואל הלפרט: אין כמעט בן אדם במדינת ישראל שלא יזדקק לקחת הלוואה לרכישת דירה.

שמואל הלפרט: אין בן אדם שמסוגל לשלם את המשכנתא הזאת.

שמואל הלפרט: פנו אלי עשרות ומאות אנשים שלקחו משכנתאות.

שמואל הלפרט: עברו 10 ו13 שנים והסכום היה יותר מאשר מה שהם לקחו.

שמואל הלפרט: התחלתי לברר את העניין.

שמואל הלפרט: במשך ה15 השנים הראשונות הבנק לא גובה על ההלוואה, משלמים רק ריבית.

שמואל הלפרט: זה לא קיים בכל העולם.

שמואל הלפרט: בכל העולם אחוז מסוים הולך על ריבית, אחוז מסוים יורד מהקרן.

שמואל הלפרט: במדינת ישראל האדם שלוקח הלוואה משלם במשך 15 שנים ריבית.

שמואל הלפרט: למה?

שמואל הלפרט: כך החליטו הבנקים, כך הם רוצים.

שמואל הלפרט: אני לא חושב שהבעיה הזאת תיפתר על ידי טיפולים קוסמטיים שייעשו כאן.

שמואל הלפרט: ללא חקיקה בכל הנושא הזה, ללא שהנושא של הפיקוח על הבנקים יהיה מבוקר אין לי ספק שהבעיה לא תיפתר.

שמואל הלפרט: האם נכון שהמנכ"לים של הבנקים מקבלים בין 2 ל4 מיליון שקל לשנה?

יעקב להמן: אני מבקש מהמפקח על הבנקים להעביר לנו את כל החוברת של העמלות של הבנקים.

יעקב להמן: אני רוצה לתלות את זה על הקיר של ועדת הכספים.

שוקי אברמוביץ: בנק דיסקונט את העמלה החדשה של קנייה ומכירה של קרנות נאמנות רוצה להחיל החל מ-1 בדצמבר.

שוקי אברמוביץ: צריך לעצור את זה במהלך שדובר פה.

יעקב להמן: אין לנו שום אפשרות לעשות את זה.

שוקי אברמוביץ: דרך הוועדה של צביה דורי.

שוקי אברמוביץ: צריך לעשות חקיקה מהירה כך שבעמלות ההפצה תהיה תקרה שינוקו ממנה עמלות קנייה ומכירה שלוקחים מלקוחות.

יעקב להמן: אתה יודע למה מסוכן לעשות הגבלה על מחירים?

יעקב להמן: כי גם עליכם זה יחול.

שוקי אברמוביץ: אנחנו משלמים.

שוקי אברמוביץ: כשלקוח פונה לחברת ברוקרים הוא לא משלם עמלת שורה, דמי שמירה, דמי ניהול.

שוקי אברמוביץ: אם הוא רוצה לקנות קרן נאמנות הוא לא משלם אגורה.

שוקי אברמוביץ: התשלום היחידי זה התשלום של דמי ניהול שהוא היה משלם בבנקים.

שוקי אברמוביץ: הרשות לניירות ערך עובדת מזה תקופה ארוכה - הוועדה צריכה לבקש ממנה להזדרז ולהביא את זה לחקיקה - על אפשרות לחברי בורסה להקים רשת אינטרנטית כפי שקיים בארצות ברית ואז ללקוחות יהיה תחליף מאוד טוב, מאוד זול ומאוד הוגן.

שוקי אברמוביץ: לקוחות יוכלו אז ללכת ולקנות קרנות נאמנות לא באמצעות הבנקים אלא במקומות שהם יכולים לעשות את זה באופן יותר ראוי.

רונן רגב: המציאות של חוסר תחרות בבנקים זה לא דבר חדש.

רונן רגב: אנחנו זועקים את זה כבר שנים בכנסת.

רונן רגב: כולם מטפלים בנושא הזה, כולם רואים בתסכול ששינוי משמעותי לא חל.

רונן רגב: אפשר להבין את החיפוש בעקבות התסכול הזה אחרי פתרון מיידי, מהיר וקל, שזה להכניס את העמלות לפיקוח.

רונן רגב: פיקוח על עמלות לא פותר את הבעיה.

רונן רגב: בתחום התקשורת המדינה מפקחת על המחיר של קשר בין רשת סלולארית אחת לשנייה.

רונן רגב: היא עושה את זה לאורך שנים רבות בצורה כל כך מזעזעת, ששתי הבדיקות המקצועיות שנעשו מצאו פעמיים שהמחיר שבו היא פיקחה היה פי 3 מהמחיר הראלי.

רונן רגב: פיקוח על מחירים לא פותר בעיות, הוא הרע במיעוטו.

יעקב להמן: מה אתה מציע?

רונן רגב: מונחת כרגע על שולחן ועדת הכלכלה הצעה להרחיב את הסמכויות של הרשות להגבלים עסקיים כדי לטפל בענף הבנקאות כקבוצת ריכוז.

רונן רגב: זה הדבר הדחוף ביותר שצריך לקדם.

יעקב להמן: מה זה משנה אם התמ"ת עושה את זה כפיקוח על מחירים או שהרשות להגבלים עסקיים עושה את זה?

רונן רגב: יש הבדל, כי תמיד מקבעים מחיר גבוה בכל ענף וענף .

רונן רגב: אפשר לשאול את המפקחים על המחירים עצמם.

רונן רגב: הם יגידו את זה.

רונן רגב: ברגע שמקבעים מחיר מרבי כולם מתיישרים לפיו.

רונן רגב: באותו רגע שקובעים עמלות באמצעות מחיר סיימנו כל סיכוי לתחרות.

רונן רגב: באותו רגע נקברה התחרות סופית.

רונן רגב: צריך לעשות תחרות בשוק הבנקאות.

רונן רגב: בשוק המשכנתאות יש תחרות בישראל.

רונן רגב: רואים שהריביות בתחום הזה הן תחרותיות.

אריה מלאכי: דיברו פה הרבה על הנושא של ריכוזיות הבנקים.

אריה מלאכי: הבנקים אישרו את הסיפור הזה.

אריה מלאכי: אני רוצה לתת דוגמה אחת לגבי הנושא של הפיקוח.

אריה מלאכי: לפני שנה בוטל הפיקוח על עמלה בגין משיכה מכספומט.

אריה מלאכי: העמלה על משיכה מכספומט הייתה 1.20 שקל.

אריה מלאכי: כשבוטל הפיקוח היא קפצה ל5 שקלים.

יואב להמן: לא בוטל.

יואב להמן: בכספומטים שצמודים לסניפים העמלה היא 1.21 שקל.

יואב להמן: על כספומטים נוספים שנמצאים במקומות נידחים אין פיקוח.

אריה מלאכי: מי שגר בפריפריה ואין לו סניף בנק ליד הבית צריך לשלם 5 שקלים במקום 1.20.

יואב להמן: קודם לא היה לו כלום.

יצחק גלנטי: זה עונש לאוכלוסייה המבוגרת שלא יכולה להגיע לבנק והיא ניגשת ליד הבית ומשלמת קנס.

יואב להמן: קודם היא לא יכולה הייתה לגשת ליד הבית.

אריה מלאכי: יש מסמך של מחלקת המחקר של הכנסת מלפני שנתיים שכבר דיבר על זה.

אריה מלאכי: הוא הוגש לוועדת הכלכלה.

אריה מלאכי: שאלו למה זה רק עכשיו עולה, למה כל פעם יש זעקה.

אריה מלאכי: הנושא הזה עלה לפני שנתיים.

אריה מלאכי: יש המלצה חד משמעית להגביר את הפיקוח כך שבמקום פיקוח על 10 עמלות יהיה פיקוח על 40 עמלות.

אריה מלאכי: המצרך של הבנקים הוא מצריך חיוני כמו לחם.

אריה מלאכי: יש שירותים בסיסיים שאנשים חייבים לקבל.

אריה מלאכי: גם את הביטוח הלאומי הם לא יכולים לקבל בלי הבנק.

אריה מלאכי: את העמלות האלו חייבים להעביר לפיקוח.

אריה מלאכי: יכול להיות שאחר כך תהיה פחות ריכוזיות, יכול להיות שהשוק יהיה פתוח ואפשר יהיה לשקול להסיר את הפיקוח לאט לאט.

יעל כהן: אנחנו הגשנו המלצות יחד עם הרשות להגנת הצרכן.

יעל כהן: אני רוצה להצביע על הזלזול שהבנקים הפגינו בדיון של היום.

יעל כהן: שלמה נחמה מצא זמן אתמול בחדשות של ערוץ 2 להתבטא, להגיע ולדבר עם הציבור.

יעל כהן: כשהוא נשאל מדוע יש התקוממות בציבור, הוא מצא לנכון לומר שזה עניין פסיכולוגי.

יעל כהן: הוא אמר שזה שהציבור קשה לו מבחינה כלכלית, שעצם זה שהוא צריך ללכת לבנק להביא כסף ולשלם עמלות זה כאב פסיכולוגי.

יעל כהן: אנחנו מתקוממים על כך.

יעל כהן: שליש מהציבור חי מתחת לקן העוני.

יעל כהן: צריך להתערב בעניין הזה בדחיפות.

יעל כהן: צריך להביא את העניין לחקירה על ידי הממונה על ההגבלים העסקיים.

יעל כהן: הרשות התחילה לפני שנתיים בחקירה, אבל היא הפסיקה.

יעל כהן: צריך להביא ליותר פיקוח על העמלות, בעיקר על העמלות של השירותים הנצרכים על ידי משקי הבית.

יעקב להמן: הדיון היום על עמלות הבנקים התחלק ל2.

יעקב להמן: חלק אחד היה על העמלות הכלליות, והחלק האחר היה על עמלות ההפצה, מה שנקרא דוח בכר.

יעקב להמן: בעמלות הכלליות לא התעמקנו.

יעקב להמן: אנחנו נשאיר את זה לוועדת הכלכלה שבסמכותה לטפל בזה.

יעקב להמן: אני מבין שהם מנסים להגיע להצעה מוסכמת בחוק.

יעקב להמן: אנחנו מדברים על רפורמת בכר על עמלות הפצה.

יעקב להמן: ועדת כספים רשמה לפניה את ההודעה של גברת צביה דורי, שהוועדה לפיקוח על המחירים תשב ותבדוק את כל הנושא של העמלות.

יעקב להמן: אני מניח שהיא לא תשב רק על העמלות האלו, אלא על כולן.

יעקב להמן: אנחנו מבקשים שאת המסקנות יביאו בפנינו, כדי שנחליט אם לקיים דיון נוסף כאן.

יעקב להמן: עמלות ההפצה קבועות בתקנות שדרושות להן אישור ועדת הכספים.

יעקב להמן: לאור התנהגת הבנקים להעלות את העמלות, אני פונה לשר האוצר ולממשלה לבחון את ההסדר הקבוע בתקנות ולהביא בהקדם לפני הוועדה הסדר מתוקן שיפתור את הבעיות שהועלו בדיון הזה.

יעקב להמן: קראתי את המכתב של שר האוצר מלפני שנה, שבו נאמר שבתום שנתיים שר האוצר יבחן מחדש את כל הנושא של העמלות.

יעקב להמן: במקום שנתיים, שזה ינואר 2008, אני מבקש שזה ייעשה עכשיו.

שמואל הלפרט: מדוע שלא נדרוש חקיקה?

יעקב להמן: במידה ושר האוצר לא יעשה אבחנה מחדש חברי הוועדה יציעו תיקון לחקיקה הראשית לקביעת הסדר מתוקן לעניין עמלות ההפצה.

יעקב להמן: אנחנו נעביר את זה כתוספת לרפורמת בכר.

יעקב להמן: אם זה יתאפשר, גם בנושא של חוק ההסדרים אנחנו נשמח להשתמש בכלי הזה.

יעקב להמן: אני מקווה שלא נצטרך את זה.

יעקב להמן: אני רוצה לראות מה הוועדה לפיקוח מחירים עושה.

יעקב להמן: אני רוצה לקבל את ההחלטות שלה.

יעקב להמן: אנחנו פנינו לשר האוצר כדי שיבחן מחדש את כל הנושא של עמלות ההפצה.

יעקב להמן: ביקשתי מהמפקח על הבנקים את כל עמלות הבנקים על מנת לתלות אותן בוועדת כספים.

חיים אורון: לוועדה על הפיקוח למחירים, שהיא הוועדה שמחליטה איזה מוצרים להכניס לפיקוח, יש סמכות להחזיר מחירים מלפני העלאה, שזה אומר גם על מחירים שלא היו בפיקוח בתאריך שהם עלו.

יעקב להמן: תהיה אבחנה מחודשת של שר האוצר.

חיים אורון: אני לא מדבר על עמלת הפצה.

יואב להמן: יש לה סמכות לקבוע מחיר, לא רק להקפיא מחיר.

יואב להמן: האם הוועדה מבקשת שידונו בוועדה הזאת של המחירים גם על הכנסת עמלה.

יואב להמן: .?

יעקב להמן: הוועדה מבקשת מהוועדה בתמ"ת לבדוק הכל.

דוידה לחמן-מסר: היא לא יכולה לבדוק הכל.

יואב להמן: אתם רוצים שהיא תבדוק את העמלה לגבי קנייה ומכירה של קרנות?

חיים אורון: אנחנו רוצים את זה ואת העמלות שהעלו השבוע.

יעקב להמן: האם כל העמלות אושרו בתמ"ת?

דוידה לחמן-מסר: לא כל מחיר הוא מחיר מפוקח.

דוידה לחמן-מסר: מחיר יהפוך להיות מחיר מפוקח אם סבורים שצריכים להכניס אותו לפיקוח, דהיינו אם יש כשל שוק.

דוידה לחמן-מסר: זה כמו הסיפור של הלחם.

דוידה לחמן-מסר: לא כל העמלות מפוקחות.

דוידה לחמן-מסר: יש עמלות מסוימות שהן מפוקחות.

דוידה לחמן-מסר: לאור הפנייה של יואב להמן אמרה צביה דורי שהיא תדון בעמלות שהוא פירט בפנייתו.

יואב להמן: דיברנו על עמלת עריכת מסמכים ועל עמלת ניהול וכפילות כרטיסי אשראי.

יואב להמן: הצענו גם להסתכל על עמלות מסוימות נוספות שרוצים להטיל.

יואב להמן: לא נקבנו בעמלה ספציפית.

יעקב להמן: זה חלק מהדברים שהתכוונתי אליהם.

דוידה לחמן-מסר: אדוני, אם אתה רוצה תוצאה בזמן קצר אתה צריך להצטמצם.

יעקב להמן: אני לא מצמצם.

יעקב להמן: אני רוצה לשמוע מהפיקוח על המחירים על כל העמלות.

יעקב להמן: היא לא תעשה את זה ביום אחד, היא תעשה את זה בשבועיים.

חיים אורון: אני מציע שיתחילו עם העמלות החדשות.

יעקב להמן: אני מסכים איתך שיתחילו עם העמלות החדשות.

יעקב להמן: למה לי ללכת עם חוקים?

יעקב להמן: אני רוצה שתיערך בדיקה של הוועדה לפיקוח על המחירים על כל העמלות.